Diatton's World: Αυγούστου 2013\nΓιορτάζουν Φώτης, Φωτεινός\n323 π.Χ. Πεθαίνει ο Διογένης, κυνικός φιλόσοφος.\n1833 Ιδρύεται η πόλη του Σικάγου.\n1860 Γεννιέται η μητέρα του Αδόλφου Χίτλερ, Κλάρα.\n1865 Ο Δρ. Τζόζεφ Λίστερ είναι ο πρώτος χειρουργός που χρησιμοποιεί απολυμαντικό κατά τη διάρκεια εγχείρησης.\n1877 Ο Τόμας Έντισον κατασκευάζει το φωνόγραφο. Δημιουργεί μια συσκευή ηχογραφήσεων που της δίνει το όνομά του «Edisonphon».\n1879 Διοργανώνεται το πρώτο πρωτάθλημα τοξοβολίας στο Σικάγο των ΗΠΑ.\n1887 Γεννιέται ο Αυστριακός φυσικός Έργουιν Σρέντιγκερ, που ασχολήθηκε με την κβαντομηχανική και το 1933 τιμήθηκε με το Νόμπελ Φυσικής.\n1908 Κυκλοφορεί στους δρόμους του Ντιτρόιτ το πρώτο αυτοκίνητο της Ford με την ονομασία «Model T». Κοστίζει 900 δολάρια και θεωρείται το πρώτο λαϊκό αυτοκίνητο.\n1921 Οι ελληνικές δυνάμεις, έπειτα από πολυήμερη εξαντλητική πορεία, φτάνουν στην περιοχή του Σαγγάριου ποταμού.\n1923 Ο Enrico Tiraboschi είναι ο πρώτος που διασχίζει τη Μάγχη.\n1933 Εγκρίνεται στη χώρα μας νομοσχέδιο για τη λογοκρισία θεατρικών έργων και κινηματογραφικών ταινιών.\n1949 Γεννιέται ο Μαρκ Νόπφλερ, κιθαρίστας και τραγουδιστής των "Dire Straits".\n1953 Μεγάλος σεισμός 7.3 ρίχτερ χτυπά τη Ζάκυνθο και την Κεφαλονιά.\n1954 Γεννιέται ο Αμερικανός κιθαρίστας της τζαζ, Πατ Μέθενι, ο οποίος ίδρυσε και συγκρότημα που έφερε το όνομά του.\n1955 Πεθαίνει στην Ελβετία, σε ηλικία 80 ετών, ο Γερμανός συγγραφέας Τόμας Μαν.\n1960 Μπαίνει σε τροχιά ο πρώτος τηλεπικοινωνιακός δορυφόρος.\n1964 Πεθαίνει ο «πατέρας» του Τζέιμς Μποντ, ο Βρετανός συγγραφέας Ίαν Φλέμινγκ.\n1971 Γεννιέται ο Αμερικανός τενίστας Πίτ Σάμπρας, που συγκαταλέγεται στους κορυφαίους όλων των εποχών.\n1981 Η ΙΒΜ κυκλοφορεί στην αγορά τον πρώτο προσωπικό ηλεκτρονικό υπολογιστή (PC), στην τιμή των 1.565 δολαρίων.\n1981 Γεννιέται ο Γάλλος ποδοσφαιριστής Τζιμπρίλ Σισέ.\n1982 Πεθαίνει σε ηλικία 77 ετών ο κορυφαίος Αμερικάνος ηθοποιός Χένρι Φόντα.\n1983 Στη Χιλή 17 πολίτες, μεταξύ των οποίων και τρία παιδιά, χάνουν τη ζωή τους στο Σαντιάγο, καθώς η αστυνομία του Πινοσέτ ανοίγει πυρ κατά άοπλων διαδηλωτών.\n1985 Η Ιαπωνία βιώνει τη μεγαλύτερη αεροπορική τραγωδία όλων των εποχών, όταν ένα μπόινγκ 747 των ιαπωνικών αερογραμμών συντρίβεται στο βουνό Ογκούρα με αποτέλεσμα 520 άτομα να χάσουν τη ζωή τους.\n1988 Κάνει πρεμιέρα εν μέσω αντιδράσεων η ταινία του Μάρτιν Σκορτσέζε «Ο Τελευταίος Πειρασμός» που βασίζεται στο ομώνυμο μυθιστόρημα του Νίκου Καζαντζάκη.\n1991 Σύμφωνα με σφυγμομέτρηση του περιοδικού Traveller, το αεροδρόμιο «Κένεντι» της Νέας Υόρκης είναι το χειρότερο του κόσμου.\n1992 Πεθαίνει ο λαϊκός βάρδος του κλαρίνου Τάσος Χαλκιάς.\n2003 Παραδίδεται στην κυκλοφορία η γέφυρα Ρίου - Αντιρρίου η οποία ενώνει τη Δυτική Στερεά και την Πελοπόννησο.\n480 π.X. Γίνεται η Ναυμαχία του Αρτεμισίου μεταξύ Περσών κι Ελλήνων.\n1716 Γεννιέται ο Ευγένιος Βούλγαρης, Κερκυραίος λόγιος, απ' τους πρωτεργάτες του Νεοελληνικού Διαφωτισμού.\n1864 Γεννιέται στο χωριό Μουρνιές των Χανίων ο Ελευθέριος Βενιζέλος.\n1866 Εγκαινιάζεται η πρώτη πίστα roller skating στον κόσμο, στο Newport των ΗΠΑ.\n1921 Γεννιέται ο Αμερικανός συγγραφέας Άλεξ Χέιλι που τιμήθηκε με το βραβείο Πούλιτζερ για το έργο του «Ρίζες» (Roots).\n1928 Ο μετέπειτα «Ταρζάν» Τζόνι Βαϊσμίλερ κερδίζει στο Άμστερνταμ το 2ο χρυσό μετάλλιό του στα 100μ ελεύθερο σε Ολυμπιακούς Αγώνες.\n1934 Ανοίγει η γνωστή φυλακή του Αλκατράζ, στο ομώνυμο νησί, στον κόλπο του Σαν Φρανσίσκο.\n1940 Δολοφονείται στην πόλη του Μεξικού ο Λέον Τρότσκι, ο πιο επίμονος επικριτής του Ιωσήφ Στάλιν.\n1947 Γεννιέται ο Γιώργος Καρατζαφέρης, Έλληνας πολιτικός, πρόεδρος της παράταξης «ΛΑΟΣ».\n1962 Οι Σοβιετικοί «δίδυμοι του διαστήματος» Αντριάν Νικολάγιεφ στο «Βοστόκ 3» και Πάβελ Πόποβιτς στο «Βοστόκ 4» διανύουν 2.600.000 χιλιόμετρα και 2.000.000 χιλιόμετρα αντιστοίχως, πραγματοποιώντας περιστροφές γύρω απ' τη Γη, σε μικρή απόσταση ο ένας απ' τον άλλο. Δοκιμάζουν την αντοχή του ανθρώπου στην έλλειψη βαρύτητας, καθώς και την αντοχή των διαστημοπλοίων.\n1973 Κάνει πρεμιέρα στο Λος Άντζελες η μεγάλη επιτυχία του Τζορτζ Λούκας «American Graffiti».\n1981 Ο Νικήτας Βενιζέλος επανιδρύει το Κόμμα των Φιλελευθέρων.\n1990 Το Ανώτατο Ειδικό Δικαστήριο καταδικάζει τους έξι απ' τους επτά κατηγορούμενους για την υπόθεση του γιουγκοσλαβικού καλαμποκιού, μεταξύ των οποίων και τον πρώην υπουργό Νίκο Αθανασόπουλο.\n1996 Πεθαίνει ο Τάσος Ισαάκ, αγωνιστής στην Κύπρο.\nΤο 1969, σαν σήμερα, κυκλοφόρησε στη χώρα μας η Coca Cola. Στο audio που ακολουθεί ακούγεται ένα Ελληνικό παραδοσιακό τραγούδι (του Γιώργου Καλομοίρη) ως διαφημιστικό του αναψυκτικού.\nΓια όσους θέλουν...περισσότερη Coca Cola, υπάρχει κι αυτή η διεύθυνση...\nΑναρτήθηκε από Διάττων στις 11:30 π.μ. 0 σχόλια\nΑναρτήθηκε από Διάττων στις 7:30 μ.μ. 0 σχόλια\nΤώρα Πια Θα Παίρνουν Αίμα Με Ακρίβεια Και Τα Ρομπότ!\nΑν θεωρείται αντιπαθητικό το γεγονός οι νοσοκόμες να τρυπάνε τα ανθρώπινα χέρια στα πλαίσια πάντα κάποιων εξετάσεων ή ενός εμβολίου, από δω και πέρα πλέον υπάρχει κι η εναλλακτική λύση ενός ρομπότ!\nΜια νέα εταιρεία με την ονομασία Veebot σχεδίασε το πρώτο πρωτότυπο ρομπότ που παίρνει αίμα με αυτοματοποιημένο τρόπο έτσι ώστε να παρέχει μεγαλύτερη ακρίβεια απ' το ανθρώπινο χέρι.\nΤο ρομπότ κάνει χρήση ενός αιμοστατικού επιδέσμου για να καθιστά τις φλέβες πιο ορατές καθώς επίσης και χρήση υπέρυθρου φωτός, ειδικής κάμερας και λογισμικού ανάλυσης εικόνας για να επιλέγει την καταλληλότερη κάθε φορά φλέβα και να επιβεβαιώνει ότι η ροή του αίματος στο εσωτερικό της είναι ικανοποιητική...\nΕτικέτες Επιτεύγματα, Θέματα, Τεχνολογία, Υγεία\nΣτην Ινδία Έκαψαν 11χρονη Επειδή Αντιστάθηκε Στο Βιασμό!\nΤο περιστατικό που προκαλεί παγκόσμια φρίκη σημειώθηκε κοντά στην πόλη Καλκούτα. Όπως έγινε γνωστό, δύο "άντρες" αποπειράθηκαν αρχικά να βιάσουν το κοριτσάκι, κι όταν εκείνο αντιστάθηκε, της έβαλαν φωτιά για να την εκδικηθούν.\nΟι γείτονες που βρήκαν το παιδί πεταμένο να καίγεται στο δρόμο, προσπάθησαν να το μεταφέρουν στο νοσοκομείο όμως η μικρούλα σύντομα κατέληξε...\nΠραγματικά, δεν υπάρχουν λόγια για να γράψει κανείς εδώ. Είναι γεγονός πως ένα μεγάλο μέρος του πλανήτη παραμένει - ακόμα! - σε πρωτόγονο στάδιο!...\nΓιορτάζουν Αστέρης, Αστερία, Νικάνωρ\n1779 Γεννιέται ο θεμελιωτής της σύγχρονης Γεωγραφίας, ο Γερμανός Καρλ Ρίτερ.\n1876 Γεννιέται η χορεύτρια Μαργαρίτα Τσέλε (πλήρες όνομα Margaretha Geertruida Zelle MacLeod), που έγινε γνωστή κατά τη διάρκεια του Α' Παγκοσμίου Πολέμου ως κατάσκοπος με το ψευδώνυμο Μάτα Χάρι.\n1942 Γεννιέται ο Καετάνο Βελόζο, Βραζιλιάνος μουσικός, συνθέτης και τραγουδιστής.\n1944 Η IBM δημιουργεί το πρώτο αυτόματο κομπιουτεράκι.\n1955 Γεννιέται ο ηθοποιός Γρηγόρης Βαλτινός.\n1957 Πεθαίνει ο ηθοποιός Όλιβερ Χάρντι, ο "Χοντρός" της μεγάλης οθόνης (απ' το θρυλικό κωμικό δίδυμο "Ο Χοντρός Κι Ο Λιγνός).\n1961 Ο Ρώσος κοσμοναύτης Γκέρμαν Τίτοβ γίνεται ο πρώτος που περνά περισσότερο από μια μέρα στο Διάστημα, αφού το διαστημόπλοιό του «Vostok 2» διαγράφει 17 τροχιές γύρω από τη Γη σε 25,5 ώρες.\n1982 Γεννιέται ο μπασκετμπολίστας Βασίλης Σπανούλης.\nΑναρτήθηκε από Διάττων στις 12:15 μ.μ. 0 σχόλια\nΚινητό LG Optimus 4X HD - Λίγο Παλιό Αλλά...Καλά Κρατεί\nΠρόκειται για ένα smartphone που κυκλοφόρησε για πρώτη φορά τον Ιούνη του 2012. Μπορεί λοιπόν κάποιος να θελήσει να το χαρακτηρίσει παλιό αλλά τότε θα 'χει βιαστεί να του προσάψει ένα αρνητικό χαρακτηριστικό και σίγουρα θα έχει κάνει λάθος. Γιατί αν δούμε ότι η τιμή του στην Ελλάδα ξεκινάει από 244 €, δε νομίζω τελικά να μπορούμε να φανούμε αδιάφοροι - το αντίθετο μάλιστα - στην περίπτωση του συγκεκριμένου τετραπύρηνου (!) κινητού τηλεφώνου!\nΕγώ απλώς παραθέτω τα χαρακτηριστικά του:\nSize: 720 x 1280 pixels, 4.7 inches\nLoudspeaker: Yes, 3.5mm jack\nInternal Memory: 16 GB (12 GB user available), 1 GB RAM\nPrimary Camera: 8 MP, 3264x2448 pixels, autofocus, LED flash\nVideo: 1080p@30fps (FHD)\nOS: Android v4.0 (Ice Cream Sandwich), upgradable to v4.1 (Jelly Bean)\nBrowser: Yes, with Adobe Flash\nCommunication: Bluetooth, e-mail, Wi-Fi, WLAN\nOther: TV-out, Multi Player, Document Editor, Organizer, Maps, GPS\nΓιορτάζουν Σωτήρης, Σωτηρία, Ευμορφία\n1765 Γεννιέται ο Πέτρος (γνωστός και ως Πετρόμπεης) Μαυρομιχάλης, ηγετική μορφή της Ελληνικής Επανάστασης.\n1825 H Βολιβία αποκτά την ανεξαρτησία της απ' το Περού.\n1865 Πεθαίνει ο Αλέξανδρος Μαυροκορδάτος, αγωνιστής της Επανάστασης του '21 και πολιτικός.\n1881 Γεννιέται ο (βραβευμένος και με Νόμπελ Ιατρικής) Αλεξάντερ Φλέμινγκ, σκοτσέζος βιολόγος και φαρμακολόγος, που μαζί με τη σύζυγό του Αμαλία Φλέμινγκ, ανακάλυψε την πενικιλίνη.\n1890 Στις ΗΠΑ εκτελείται για πρώτη φορά θανατοποινίτης στην ηλεκτρική καρέκλα.\n1911 Γεννιέται η διάσημη Αμερικανίδα ηθοποιός Λουσίλ Μπολ (γνωστή σε όλους μας ως Λούσυ).\n1917 Γεννιέται ο Αμερικανός ηθοποιός Ρόμπερτ Μίτσαμ.\n1926 Στη Νέα Υόρκη κάνει πρεμιέρα στις κινηματογραφικές αίθουσες ο «Δον Ζουάν», η πρώτη «ομιλούσα» κινηματογραφική ταινία με πρωταγωνιστή τον Τζον Μπάριμορ.\n1945 Ρίχνεται η πρώτη ατομική βόμβα στη Χιροσίμα της Ιαπωνίας (απ' το Αμερικανικό βομβαρδιστικό Enola Gay).\n1962 Κερδίζει την ανεξαρτησία της η Τζαμάικα (μετά από 307 χρόνια βρετανικής κυριαρχίας).\n1970 Πεθαίνει ο Νίκος Τσιφόρος, γνωστός πολυτάλαντος Έλληνας άνθρωπος των γραμμάτων (δημοσιογράφος, θεατρικός συγγραφέας, σεναριογράφος και σκηνοθέτης - γεννημένος στις 27/8/1909).\n1979 Ο 12χρονος Marcus Hooper γίνεται ο νεότερος άνθρωπος που διασχίζει την Μάγχη κολυμπώντας.\nΈχετε αναρωτηθεί ποτέ ποιοι κίνδυνοι απορρέουν απ' την κατάχρηση του κινητού για την υγεία μας; Οι ειδικοί έχουν τις απαντήσεις και δεν είναι καθόλου ενθαρρυντικές.\n* Μάτια. Αν στο τέλος της μέρας νιώθετε ενοχλήσεις στα μάτια σας, δεν θα εκπλαγείτε μαθαίνοντας ότι η πολύωρη εστίαση σε μικρά αντικείμενα, όπως οι οθόνες των κινητών, προκαλεί ξηρότητα στα μάτια, που με τη σειρά της μπορεί να οδηγήσει σε φλεγμονή και μολύνσεις. Ειδικά για τα παιδιά και τους εφήβους ένας πρόσθετος κίνδυνος είναι η εμφάνιση μυωπίας, ενώ για τους ενήλικες ορατό είναι το ενδεχόμενο να εμφανίσουν πρεσβυωπία πριν την ώρα τους.\n* Σπονδυλική στήλη. Η πολύωρη χρήση του κινητού αλλάζει ακούσια την στάση του σώματος κι έτσι οι ειδικοί βλέπουν ολοένα περισσότερους νέους με πόνους στον αυχένα ή τους ώμους. Για τον ίδιο λόγο μπορεί οι μανιώδεις χρήστες τους να εκδηλώνουν συχνά πονοκεφάλους ή να νιώθουν «πιασμένοι».\n* Ακοή. Η έκθεση σε δυνατούς ήχους αποτελεί πλέον μια απ' τις κυριότερες αιτίες πρόωρης βαρηκοΐας - τόσο πρόωρης ώστε αφορά ακόμα και 20άρηδες.\n* Φυσική κατάσταση. Η πολύωρη ακινησία που προϋποθέτει η χρήση του κινητού πλήττει την φυσική κατάσταση κι ανοίγει τον δρόμο στην παχυσαρκία.\n* Στρες. Όσοι αγχώνονται ολημερίς π.χ. για να διαβάσουν κάθε μήνυμα στο κινητό τους, έχουν αυξημένα επίπεδα στρες.\n* Ρυτίδες. Όταν κοιτάζει κανείς με τις ώρες μια μικρή οθόνη, το πρόσωπό του συνοφρυώνεται, δημιουργώντας μια περιοχή έντασης γύρω και ανάμεσα στα φρύδια που τελικά οδηγεί σε πρόωρες ρυτίδες.\n* Μικρόβια. Πρόσφατη έρευνα στα κινητά απέδειξε ότι το ακουστικό τους διαθέτει 18 φορές περισσότερα μικρόβια απ’ ό,τι...η λαβή στο καζανάκι μιας δημόσιας τουαλέτας!...\nΑναρτήθηκε από Διάττων στις 12:45 π.μ. 0 σχόλια\nΕτικέτες Θέματα, Κινητά Τηλέφωνα, Τεχνολογία, Υγεία\nΜε αιωνιότητα μοιάζει ένα λεπτό στον Κυβερνοχώρο, με τους χρήστες να μοιράζονται 216.000 φωτογραφίες στο Instagram, να κάνουν 1,8 εκατ. like στο Facebook και να πραγματοποιούν αγορές αξίας 62.800 ευρώ απ' το Amazon!\nΤο Ίντερνετ είναι λοιπόν ένα πανίσχυρο και παγκόσμιο «εργαλείο» κι οι παρακάτω αριθμοί μιλούν από μόνοι τους: Το 2013 ανά λεπτό γίνονται στο δίκτυο 2 εκατ. αναζητήσεις μέσω του google ενώ στο ίδιο διάστημα ανεβαίνουν 72 ώρες βίντεο στο youTube. Κάθε λεπτό επίσης αναρτώνται 278.000 σχόλια στο twitter, 246.000 αναρτήσεις στο facebook ενώ 104.000 φωτογραφίες ανταλλάσσονται μεταξύ φίλων.\nΑκόμα, μέσα σ' ένα λεπτό ανεβαίνουν στο διαδίκτυο 571 νέες ιστοσελίδες και γράφονται περίπου 347 νέα άρθρα σε μπλογκ της Wordpress. «Αστρονομικός» είναι κι ο αριθμός των e-mails που στέλνονται ανά λεπτό, τα οποία υπολογίζονται σε... 204 εκατομμύρια...\nΑναρτήθηκε από Διάττων στις 12:40 π.μ. 0 σχόλια\nΕτικέτες Διαδίκτυο, Θέματα, Τεχνολογία\nΤα πρόσφατα σιδηροδρομικά ατυχήματα στην Ευρώπη έφεραν στην επιφάνεια το θέμα της ασφάλειας και της υπευθυνότητας των μηχανοδηγών.\nΜετά από μια σειρά σιδηροδρομικών ατυχημάτων στην Αργεντινή για τα οποία υπεύθυνοι ήταν οι μηχανοδηγοί, οι αρχές εγκατέστησαν (κρυφές) κάμερες παρακολούθησης στις καμπίνες τους.\nΠοια ήταν τα αποτελέσματα της έρευνας αυτής; Οι κάμερες κατέγραψαν τους οδηγούς να διαβάζουν βιβλία, να μιλάνε στα κινητά και να παίζουν μ' αυτά ή ακόμη και να κοιμούνται... Δείτε το χρήσιμο αλλά και ρεαλιστικό βίντεο που ακολουθεί...\nΑναρτήθηκε από Διάττων στις 6:30 μ.μ. 0 σχόλια\nΒουτιά θανάτου για μια 35χρονη γυναίκα στη Νέα Υόρκη, όταν τα κάγκελα του διαμερίσματός της στον 17ο όροφο κτηρίου υποχώρησαν με αποτέλεσμα να πέσει στο κενό.\nΗ Jennifer Rosoff, είχε βγει στο μπαλκόνι για να καπνίσει κι έγειρε πάνω στα κάγκελα. Ο συνοδός της - ήταν το πρώτο τους ραντεβού - τη συμβούλευσε να απομακρυνθεί αλλά λίγα λεπτά μετά το κάγκελο υποχώρησε με αποτέλεσμα η άτυχη γυναίκα να πέσει απ' τον 17ο όροφο και να χάσει τη ζωή της.\nΤο μοιραίο κτήριο βρίσκεται στο Μανχάταν κι είχε χτιστεί πριν τον Β’ Παγκόσμιο Πόλεμο. Αρκετοί ένοικοι είχαν ειδοποιηθεί ν' αποφεύγουν τα μπαλκόνια τους.\nΕίναι γεγονός ότι σε αρκετά κτήρια της περιοχής οι ένοικοι έχουν λάβει αντίστοιχες οδηγίες πάντα για λόγους ασφαλείας...\n17η Η Ελλάδα Στον Παγκόσμιο Χάρτη Του Τουρισμού Για Το 2012\nΩς δημοφιλέστερος τουριστικός προορισμός για το 2012, και με μεγάλη διαφορά απ' το δεύτερο ανταγωνιστή, ανακηρύχθηκε το Παρίσι, σύμφωνα με στατιστικά στοιχεία για τον τουρισμό που ανακοίνωσε ο ΟΗΕ.\nΗ έρευνα αποδεικνύει ότι η Γαλλία με 83 εκατομμύρια επισκέπτες το 2012 βρίσκεται στην πρώτη θέση (μεταξύ 193 χωρών) κι έπονται με μεγάλη διαφορά οι ΗΠΑ (67 εκατ. τουρίστες), η Κίνα κι η Ισπανία (57,7 εκατ.), ενώ στην πέμπτη θέση είναι η Ιταλία (46,4 εκατ. τουρίστες).\nΣτην έκτη θέση της παγκόσμιας κατάταξης φιγουράρει η Τουρκία (35,7 εκατ. τουρίστες), ακολουθούν η Γερμανία, η Βρετανία, η Μαλαισία (;!) κι η Ρωσία, ενώ η Αυστρία βρίσκεται στην 11η θέση κι η χώρα μας στη 17η θέση με 15,5 εκατ. τουρίστες, μετά τον Καναδά (16,3 εκατ.) και πριν την Πολωνία (14,8 εκατ.)...\nΤο να φορτίζεις στο 100% τη μπαταρία του κινητού σου δεν είναι κι η πιο έξυπνη κίνηση σύμφωνα με το σάιτ τεχνολογίας Gizmodo. Σίγουρα αποτελεί την πιο λογική σκέψη ν' αφήσει κάποιος το κινητό του ν' αποφορτιστεί πλήρως και να το βάλει να φορτίσει μέχρι το 100%, δεν είναι όμως κι η καλύτερη!\n«Η πλήρης φόρτιση του κινητού δεν πρόκειται να κάνει τη συσκευή να εκραγεί ή κάτι τέτοιο, αλλά σίγουρα θα μειώσει την διάρκεια ζωής της» αναφέρει ο Έρικ Λίμερ απ' το Gizmodo. Προτείνει μάλιστα ο κάθε χρήστης να κρατά τη μπαταρία φορτισμένη πάντα πάνω απ' το 50% και ποτέ, μα ποτέ να μην την αφήνει να πάει στο μηδέν!\nΑυτή η πρόταση σίγουρα ανατρέπει τα μέχρι τώρα δεδομένα με βάση φυσικά τις οδηγίες των εταιρειών κινητής τηλεφωνίας...\nΑξίζει, τέλος, να σημειωθεί ότι ο Λίμερ, για τη μεγιστοποίηση της διάρκειας ζωής, συμβουλεύει τους χρήστες να προστατεύουν τα κινητά τους τηλέφωνα απ' τη ζέστη και τον ήλιο, διευκρινίζοντας ότι η ιδανική θερμοκρασία είναι οι 15 βαθμοί Κελσίου...\nΓιορτάζουν: Ξακουστός, Ξακουστή, Μαξιμιλιανός\n1693 Παρασκευάζεται η πρώτη σαμπάνια απ' τον καλόγερο Ντομ Περινιόν.\n1792 Γεννιέται ο Πέρσι Σέλλεϋ, Άγγλος ποιητής.\n1865 Ο «Ύμνος Εις Την Ελευθερίαν» του Διονυσίου Σολωμού καθιερώνεται ως Εθνικός Ύμνος της Ελλάδας (μελοποιήθηκε απ' τον Νικόλαο Μάντζαρο).\n1875 Πεθαίνει ο διάσημος Δανός συγγραφέας παραμυθιών Χανς Κρίστιαν Άντερσεν.\n1901 Γεννιέται ο Λούις Άρμστρονκ, Αμερικανός καλλιτέχνης της Τζαζ (πέθανε στις 6/7/1971).\n1929 Γεννιέται ο Γιασέρ Αραφάτ, ηγέτης της Παλαιστίνης.\n1936 Ο Ιωάννης Μεταξάς επιβάλλει δικτατορία στην Ελλάδα.\n1939 Γεννιέται η Μπέτυ Αρβανίτη, Ελληνίδα ηθοποιός.\n1949 Γεννιέται ο Έλληνας ηθοποιός Δάνης Κατρανίδης.\n1961 Γεννιέται ο Μπαράκ Ομπάμα, ο σημερινός Πρόεδρος των ΗΠΑ.\n1975 Πεθαίνει σε ηλικία 74 ετών ο σπουδαίος Ποιητής Αντρέας Εμπειρίκος.\n1975 Γεννιέται ο Νίκος Λυμπερόπουλος, Έλληνας διεθνής ποδοσφαιριστής.\n1990 Πεθαίνει σε ηλικία 96 ετών ο Ettore Maserati, ο γνωστός Ιταλός σχεδιαστής αυτοκινήτων που μαζί με τους αδερφούς του ίδρυσαν την εταιρεία αυτοκινήτων που έφερε το όνομά τους.\n1991 Πεθαίνει σε ηλικία 79 ετών ο ρεμπέτης Γιώργος Μουφλουζέλης.\n1991 Πεθαίνει στα 79 του χρόνια ο κορυφαίος Έλληνας Λογοτέχνης Νικηφόρος Βρεττάκος.\n1997 Πεθαίνει στη Γαλλία σε ηλικία 122 ετών η Ζαν Καλμάν, η γηραιότερη, σύμφωνα με τα επίσημα στατιστικά στοιχεία, γυναίκα στον κόσμο.\nΈχοντας Ανταλλάξει 3.000 Γράμματα, 2 Φίλες Συναντήθηκαν Έπειτα Από 73 Χρόνια!\nΈχοντας ανταλλάξει περί τις 3.000 επιστολές, η Όντρεϊ Σιμς κι η Νόρμα Φράτι συναντήθηκαν για πρώτη φορά την περασμένη Τρίτη. Οι δύο γυναίκες ξεκίνησαν ν' αλληλογραφούν το 1940, όντας μαθήτριες, αλλά έπρεπε να περάσουν 73 χρόνια για να συναντηθούν!\nΌλ' αυτά τα χρόνια δε σταμάτησαν ποτέ ν' αλληλογραφούν. Σημειωτέον ότι η 83χρονη, πλέον, Σιμς ζει στην Αυστραλία, ενώ η 87χρονη Φράτι ζει μίλια μακριά, στο Τέξας των ΗΠΑ. Μέχρι που την περασμένη Τρίτη η Σιμς έφτασε στις ΗΠΑ και συνάντησε για πρώτη φορά από κοντά την παιδική της φίλη!\nΌπως είπαν και οι δυο, όταν η Σιμς θα επιστρέψει στην Αυστραλία, η αλληλογραφία τους θα συνεχιστεί!...\nΜεγάλοι Διανοητές Στην Αθήνα Για Το 23ο Παγκόσμιο Συνέδριο Φιλοσοφίας\nΣτην Αθήνα θα πραγματοποιηθεί φέτος, απ' τις 4 ως τις 10 Αυγούστου, το 23ο Παγκόσμιο Συνέδριο Φιλοσοφίας, με κύριο θέμα «Η Φιλοσοφία Ως Έρευνα Και Τρόπος Ζωής».\nΣτην αυγουστιάτικη Αθήνα θα βρεθούν για το συνέδριο περισσότεροι από 2.000 φιλόσοφοι από 105 χώρες, μεταξύ των οποίων ο Γιούργκεν Χάμπερμας κι ο Ουμπέρτο Έκο!\nΗ επίσημη έναρξη των εργασιών του συνεδρίου θα γίνει στο Ωδείο του Ηρώδου του Αττικού. Οι εργασίες θα διεξαχθούν κατά κύριο λόγο στη Φιλοσοφική Σχολή, στην Πανεπιστημιούπολη Ζωγράφου...\nΕτικέτες Διανόηση Φιλοσοφία, Θέματα, Πολιτισμός\nΒρέθηκε Τρόπος Ανάνηψης Ακόμα Κι Όταν Ο Ασθενής Έχει Πεθάνει!\nΜπορεί να υπάρξει τεχνική «ανάστασης»; «Ναι» απαντούν πλέον οι επιστήμονες που θεωρούν ότι δεν βρισκόμαστε μακριά απ' την οριστική νίκη κατά του αιφνίδιου θανάτου, φυσικά υπό προϋποθέσεις. Ο καρδιολόγος δρ Σαμ Πάρνια του Πανεπιστημίου Στόνι Μπρουκ της Νέας Υόρκης σημειώνει ότι με τις τεχνικές που έχουν στη διάθεσή τους σήμερα οι γιατροί, μπορούν να επαναφέρουν κάποιον ως και δύο ώρες μετά τη διακοπή της αναπνοής του. Πιστεύει, δε, πως αυτό το χρονικό διάστημα θα μπορούσε να διευρυνθεί μέχρι και τις 24 ώρες. «Μπορεί σύντομα να μπορούμε να σώσουμε ανθρώπους απ' του χάρου τα δόντια, ώρες μετά ή και περισσότερο, αφότου έχουν πεθάνει πραγματικά».\nΗ μέθοδος που θα ακολουθούσε για να σώσει έναν ασθενή που έχει υποστεί καρδιακή προσβολή, εξηγεί ο Αμερικανός γιατρός, έχει ως εξής: Με την ψύξη του σώματος, αλλά όχι το πάγωμα, όπως γίνεται στην κρυογονική, θα μπορεί να γίνει παροχή οξυγόνου στους ιστούς, γεγονός που θα απέτρεπε τον θάνατό τους. Στη συνέχεια, κι όσο θα ήταν κλινικά νεκρός ο ασθενής, ο καρδιολόγος θα του έκανε αγγειογραφία, θα έβρισκε τον θρόμβο που οδήγησε στον θάνατο, θα προχωρούσε σε θρομβόλυση, θα τοποθετούσε στεντ και θα έκανε επανεκκίνηση της καρδιάς.\nΟ γιατρός, ο οποίος έχει γράψει το βιβλίο «Erasing Death» («Διαγράφοντας Το Θάνατο»), το οποίο αναφέρεται στην επιστήμη της ανάνηψης, τονίζει, ωστόσο, ότι δεν είναι δυνατό να σωθούν όλοι όσοι παθαίνουν καρδιακό επεισόδιο, ιδίως αν πάσχουν κι από άλλα νοσήματα.\nΤέλος, ο πρωτοπόρος γιατρός δίνει μια πολύτιμη συμβουλή: «Μόλις κάποιος καταρρεύσει από καρδιακό επεισόδιο, καλέστε τις πρώτες βοήθειες κι αμέσως μετά τοποθετήστε πάνω στο στέρνο του παγωμένα στοιχεία (π.χ. σακούλες με κατεψυγμένα λαχανικά), ώστε να το προστατέψετε μέχρι να έρθουν οι διασώστες»...\nΣτο γαλλικό λιμάνι της πόλης Τουλόν, στα ρηχά νερά της Μεσογείου, ένα ασυνήθιστο υποθαλάσσιο «μπαλέτο» λαμβάνει χώρα εδώ και λίγο καιρό. Πρόκειται για τις δοκιμές του πρώτου στόλου από μικρά αυτόνομα και συνεργαζόμενα μεταξύ τους, μη επανδρωμένα υποβρύχια ρομπότ - ανιχνευτές (marine drones), που διαθέτουν τεχνητή νοημοσύνη!\nΠέντε ευρωπαϊκές χώρες (Γαλλία, Γερμανία, Ιταλία, Ισπανία, Πορτογαλία) έχουν στείλει για κοινές δοκιμές τα πρωτότυπα ρομπότ στο πλαίσιο του τετραετούς ευρωπαϊκού προγράμματος MORPH (Marine Robotic System of Self-Organising, Logically Linked Physical Nodes), το οποίο χρηματοδοτείται απ' το 7ο Πρόγραμμα - Πλαίσιο για την Έρευνα της ΕΕ κι έχει προϋπολογισμό 4 εκατ. ευρώ.\nΤο πρόγραμμα MORPH ξεκίνησε το Φλεβάρη του 2012 με τη συμμετοχή συνολικά 32 επιστημόνων. Τα ρομπότ, που έχουν σχήμα τορπίλης ή «έλκηθρου», ζυγίζουν από 31 (το ιταλικό) έως 200 κιλά (το ισπανικό), ενώ μπορούν να δράσουν σε βάθη έως 500 μέτρων.\nΤα ρομπότ ποντίζονται στη θάλασσα από ένα σκάφος επιφανείας και στη συνέχεια παρακολουθούνται συνεχώς απ' την οθόνη του υπολογιστή. Τα ρομπότ, που διαθέτουν βιντεοκάμερες και συστήματα ηχοεντοπισμού, επικοινωνούν ασύρματα τόσο με το σκάφος όσο και μεταξύ τους, συντονίζοντας ανάλογα τις κινήσεις τους.\nΜεταξύ άλλων, στόχος των ερευνητών είναι, με τη βοήθεια του ρομποτικού υποβρύχιου στόλου, να δημιουργήσουν τρισδιάστατους χάρτες ακριβείας του βυθού, κάτι που θα βοηθήσει σημαντικά το έργο των ωκεανογράφων, αρχαιολόγων, γεωλόγων, θαλάσσιων βιολόγων κι άλλων επιστημόνων. Παράλληλα, όπως είναι προφανές, τέτοιοι μίνι - στόλοι μπορούν να έχουν διάφορες στρατιωτικές εφαρμογές (παρακολούθηση εχθρικών σκαφών, εντοπισμός ναρκών κ.ά.).\nΜεμονωμένα υποβρύχια ρομποτικά σκάφη βρίσκονται σε δράση εδώ και χρόνια. Αυτό όμως που συνιστά καινοτομία, όπως δήλωσε ο ερευνητής Βενσάν Ριγκό του Γαλλικού Ινστιτούτου Θαλάσσιων Ερευνών (INFREMER), είναι η δημιουργία ενός ολόκληρου στόλου από αυτά και μάλιστα με τη δυνατότητα να «συνομιλούν» μεταξύ τους και να δρουν αυτόνομα και συντονισμένα, χάρη στο λογισμικό τεχνητής νοημοσύνης που διαθέτουν...\nΠαγκόσμια Ημέρα Μνήμης του ολοκαυτώματος των Ρομά (Τσιγγάνων) στα ναζιστικά στρατόπεδα συγκέντρωσης το 1944\nΣήμερα γιορτάζει ο Ιουστινιανός\n1824 Γεννιέται στη Λευκάδα ο Αριστοτέλης Βαλαωρίτης, Ποιητής και πολιτικός, απ' τους μεγαλύτερους της Επτανησιακής Σχολής.\n1870 Ανοίγει στο Λονδίνο ο πρώτος υπόγειος σιδηρόδρομος (μετρό), στον κόσμο.\n1925 Ο Κόνραντ Νίκολσον Χίλτον εγκαινιάζει το πρώτο του ξενοδοχείο Χίλτον στο Τέξας.\n1934 Στη Γερμανία ο Αδόλφος Χίτλερ ανακηρύσσεται Φύρερ (πρόεδρος και πρωθυπουργός ταυτοχρόνως).\n1950 Αποφασίζεται η δημιουργία της Δημόσιας Επιχείρησης Ηλεκτρισμού (ΔΕΗ).\n1969 Το διαστημόπλοιο Μάρινερ 7 φωτογραφίζει τον πλανήτη Άρη.\nΑναρτήθηκε από Διάττων στις 10:30 π.μ. 0 σχόλια\nΟι Μεξικανοί Μυούνται Στην Τέχνη Και Στην Αρχιτεκτονική Του Παρθενώνα\nΤον Παρθενώνα, ένα μνημείο εμβληματικό για τον δυτικό πολιτισμό, σύμβολο αρχιτεκτονικής τελειότητας, ευρυθμίας και αρμονίας, θα έχουν την ευκαιρία να γνωρίσουν οι φιλότεχνοι και φιλέλληνες στο Μεξικό, μέσα απ' την έκθεση "Παρθενώνας, Αρχιτεκτονική Και Τέχνη", που φιλοξενείται στο Εθνικό Μουσείο Αρχιτεκτονικής, στο Μέγαρο Καλών Τεχνών της χώρας, τον σημαντικότερο εκθεσιακό χώρο στη Λατινική Αμερική.\nΗ έκθεση περιλαμβάνει ένα ολοκληρωμένο σύνολο φωτογραφικού υλικού και πολυμέσων σχετικά με την τέχνη και την αρχιτεκτονική του Παρθενώνα, καθώς κι αντίγραφα απ' το μνημείο, αναδεικνύοντας το εξαιρετικό έργο της αναστήλωσής του τα τελευταία χρόνια, ως παράδειγμα για τη διατήρηση της πολιτιστικής κληρονομιάς.\nΣτόχος της Ελληνικής Κοινότητας είναι, μέσα απ' την έκθεση, να προβάλει τον ελληνικό πολιτισμό στο Μεξικό, να δημιουργήσει τις προϋποθέσεις για την ανάπτυξη κινήματος φιλελληνισμού, να επαπροσδιορίσει την εικόνα της Ελλάδας μέσα σε θετικό πλαίσιο στην Κεντρική Αμερική, αλλά και να δώσει ένα μήνυμα ενότητας κι ελπίδας για τις δύσκολες στιγμές που βιώνει η πατρίδα μας...


Μην το διαβάσεις αυτό! | 2 έφηβοι στους 20\nΔιάβασέ το μόνο εάν θέλεις να χαίρεσαι το σεξ χωρίς σκοτούρες.\nΚάποια στιγμή στην εφηβεία μας, ανακαλύπτουμε ότι αυτό που έχουμε ανάμεσα στα σκέλια μας χρησιμεύει και για άλλα πράγματα πέρα από αυτά που νομίζαμε.\nΚανονικά, αυτή η ανακάλυψη θα έπρεπε να συνοδευόταν από χαρά και ευχαρίστηση. Δυστυχώς, από μικρή ηλικία μας έχουν μάθει ότι η ερωτική ηδονή είναι κάτι που δεν πρέπει να αποζητούμε (τουλάχιστον όχι ανοιχτά). Μαθαίνουμε ότι πίσω από τους αναστεναγμούς της ηδονής, τα χάδια και τα φιλιά κρύβεται η απειλή της τιμωρίας. Έτσι, αντί να δοθούμε απλόχερα στον έρωτα, καταλήγουμε να ντρεπόμαστε που έχουμε σεξουαλικές ορέξεις. Ο έρωτας συχνά καταλήγει ν’ αποτελεί πηγή ενοχών, ντροπής και δυσκολιών αντί να είναι το πιο φυσικό πράγμα στον κόσμο.\nΓια όσους και όσες από εμάς νιώθουμε έλξη για το ίδιο φύλο, οι ενοχές και οι δυσκολίες είναι ακόμα πιο δυσβάσταχτες.\nΑς χαρούμε τον έρωτα, ας αποδεχτούμε τη φωτιά που καίει στα σκέλια μας, η οποία καταργεί το χρόνο και μας κάνει μαγικούς! Αλλά με μία προϋπόθεση: ας προσέχουμε τον εαυτό μας και τον σύντροφό μας – της μιας ώρας, της μιας βραδιάς, μιας ζωής ολόκληρης. Το σεξ παραμένει ρομαντικό και καυτό ακόμη και όταν παίρνουμε προφυλάξεις. Δεν είναι το προφυλακτικό αυτό καθ’ εαυτό που θα καταστρέψει τη μαγεία και την ηδονή αλλά οι ενοχές και οι αρρώστιες!\nΠώς να χαίρομαι το σεξ χωρίς μπελάδες;\nΕίναι αδύνατο να ξέρουμε αν ο άντρας ή η γυναίκα που μας αρέσει είναι οροθετικός (φορέας του ιού του AIDS) ή έχει κάποιο άλλο σεξουαλικώς μεταδιδόμενο νόσημα. Πολύ πιθανώς να μην το γνωρίζει ούτε εκείνος! Αφού δεν μπορούμε το ξέρουμε, υπάρχει μόνος ένας τρόπος να φχαριστηθούμε το σεξ μαζί του χωρίς να αγωνιούμε το επόμενο πρωί αν έχουμε κολλήσει τίποτα. Ο τρόπος αυτός λέγεται ασφαλέστερο σεξ. Διαβάστε παρακάτω και ενημερωθείτε, για να χαίρεστε τον έρωτα βασισμένοι σε γεγονότα και όχι σε υποθέσεις. Καλούς έρωτες.\nΟ HIV, ο ιός που προκαλεί AIDS, μεταδίδεται κυρίως με τη σεξουαλική επαφή χωρίς προφυλακτικό ή με κοινή χρήση βελόνας (για χρήστες ενδοφλέβιων ναρκωτικών). Στην Ελλάδα, ο πρωκτικός και ο κολπικός έρωτας χωρίς προφυλακτικό είναι οι κυριότεροι τρόποι που κολλά κανείς HIV.\nΟ πιο εύκολος τρόπος να κολλήσεις HIV (και τα άλλα Σεξουαλικώς Μεταδιδόμενα Νοσήματα) είναι κάνοντας κολπικό ή πρωκτικό σεξ χωρίς προφυλακτικό. Αν ο άλλος εκσπερματώσει μέσα σου είναι ακόμα πιο επικίνδυνο, αλλά και να μην εκσπερματώσει, ο κίνδυνος παραμένει.\nΜεταδίδεται με το στοματικό έρωτα;\nΟ στοματικός έρωτας δεν είναι ιδιαίτερα επικίνδυνος για τη μετάδοση του HIV. Ωστόσο δεν είναι εντελώς ακίνδυνος. Ο κίνδυνος αυξάνει αν συνυπάρχουν ένας ή περισσότεροι από τους παρακάτω παράγοντες:\n• Αν έχεις πληγές στο στόμα.\n• Αν έχεις κάποια λοίμωξη στο λαιμό (πονόλαιμο).\n• Αν εκσπερματώσει στο στόμα σου.\nΔεν υπάρχει διαφορά αν καταπιείς το σπέρμα ή το φτύσεις. Δεν έχει καμία διαφορά αν κάνεις σεξ με οροθετικό ή όχι, αρκεί να παίρνεις προφυλάξεις!\n• με τα φιλιά, ακόμα και με βαθιά φιλιά\n• με χάδια, αμοιβαίο αυνανισμό, επαφή του σπέρματος με το δέρμα.\nΟ ιός είναι ευαίσθητος στην θερμοκρασία και δεν μπορεί να επιβιώσει έξω από το ανθρώπινο σώμα. Επίσης δεν μπορεί να περάσει μέσα από υγιές δέρμα. Έτσι δε μεταδίδεται με την επαφή με αντικείμενα, εκτός από αυτά που μπορεί να έχουν πάνω τους μολυσμένο αίμα (οδοντόβουρτσες, ξυραφάκια).\n• Βάζω προφυλακτικό κάθε φορά που γαμάω ή γαμιέμαι. Το πρωκτικό σεξ χωρίς προφυλακτικό είναι ο πιο επικίνδυνος τρόπος να κολλήσω HIV!\n• Πάντα χρησιμοποιώ λιπαντικό. Χωρίς λιπαντικό υπάρχει κίνδυνος να σπάσει το προφυλακτικό από την τριβή.\n• Το σάλιο δεν αρκεί σαν λιπαντικό!\n• Πάντα χρησιμοποιώ λιπαντικό με βάση το νερό, όπως ΚΥ, WET, κ.ά. Ποτέ δεν χρησιμοποιώ κρέμες, αλοιφές, παιδικό λάδι, βαζελίνη, λοσιόν, βούτυρο ή άλλα λιπαντικά με βάση το λάδι. Αυτά τα λιπαντικά καταστρέφουν το προφυλακτικό και το κάνουν να σπάει.\n• Διπλό προφυλακτικό δεν σημαίνει διπλή προστασία. Αντίθετα, είναι πιο επικίνδυνο γιατί αν φοράω δύο προφυλακτικά μαζί σπάνε λόγω της τριβής.\n• Αν νιώσω το προφυλακτικό να βγαίνει ή να σπάει ενώ κάνω έρωτα, σταματάω αμέσως και τραβιέμαι. Βάζω καινούργιο προφυλακτικό και συνεχίζω.\n• Ποτέ δεν χρησιμοποιώ το ίδιο προφυλακτικό για δεύτερη φορά!\nΚι αν σπάσει το προφυλακτικό;\n• Αν σπάσει το προφυλακτικό και χυθεί σπέρμα μέσα μου, προπαντός ΔΕΝ ΠΛΕΝΟΜΑΙ! Με το πλύσιμο είναι πιο πιθανό να κολλήσω γιατί γίνονται μικροτραυματισμοί ή πηγαίνει πιο μέσα το σπέρμα.\n• Σφίγγομαι για να βγει το σπέρμα.\nΤο κείμενο αυτό συντάχθηκε, ειδικά για την παρούσα έκδοση, από τη «Σύνθεση», ένα μη κερδοσκοπικό, μη κυβερνητικό σωματείο, με σκοπούς ενημέρωσης, ευαισθητοποίησης και έρευνας σε θέματα που αφορούν τον HIV και το AIDS στην Ελλάδα. Επισκεφθείτε τη σελίδα της «Σύνθεσης» στο www.hiv.gr.


Προπόνηση δύναμης, άρση βαρών, ενδυνάμωση οστών, οστεοπόρωση και τρέξιμο\nΗ οστεοπόρωση είναι ένα σοβαρό πρόβλημα της δημόσιας υγείας. Πάσχουν από οστεοπόρωση περισσότεροι από 200 εκατομμύρια ανθρώποι παγκοσμίως.\nΓια την πρόληψη της οστεοπόρωσης, έχει μεγάλη σημασία η σωματική άσκηση και ιδιαίτερα η προπόνηση δύναμης. Η προπόνηση δύναμης συστήνεται διότι είναι αποτελεσματική για την αύξηση της οστικής πυκνότητας και αποτρέπει την απώλεια οστικής μάζας.\nΗ προπόνηση δύναμης περιλαμβάνει αθλήματα όπως η άρση βαρών, το ποδόσφαιρο, το σπριντ και το σκι. Βασίζεται στον αναερόβιο μεταβολισμό και ενδυναμώνει το σκελετό και τους μυς.\nΗ άρση βαρών και άλλες μορφές άσκησης με αντίσταση στους ενήλικες συστήνονται διότι βοηθούν στη διατήρηση της υγείας των οστών.\nΕρευνητές από το πανεπιστήμιο του Μισσούρι, βρήκαν ότι άλλες μορφές άσκησης με ψηλό βαθμό πρόσκρουσης όπως το τρέξιμο μπορεί να προσφέρουν ακόμη περισσότερα όσον αφορά τη διατήρηση της οστικής μάζας, της οστικής πυκνότητας και την πρόληψη της οστεοπόρωσης.\nΣτην έρευνα τους οι Αμερικανοί ερευνητές εξέτασαν τις μακροχρόνιες επιδράσεις που έχουν στην οστική πυκνότητα κατά περιοχές και σε ολόκληρο το σώμα ορισμένα αθλήματα όπως το τρέξιμο, η ποδηλασία και η προπόνηση δύναμης. Συμμετείχαν άνδρες ηλικίας 19 έως 45 ετών. Στην αξιολόγηση των αποτελεσμάτων λήφθηκαν υπόψη οι επιδράσεις του βάρους και της σύνθεσης του σώματος των συμμετεχόντων.\nΟι ερευνητές διαπίστωσαν ότι οι δρομείς είχαν μεγαλύτερη πυκνότητα της οστικής μάζας από ότι οι ποδηλατιστές. Η σύνθεση του σώματος (λιγότερο ή περισσότερο λίπος σώματος) επηρέαζε τα αποτελέσματα της άρσης βαρών και της ποδηλασίας στην οστική πυκνότητα. Αυτό δεν συνέβαινε για το τρέξιμο.\nΤα συμπεράσματα τους είναι:\nΤόσο η προπόνηση δύναμης με αντιστάσεις όσο και τα αθλήματα με ψηλό βαθμό πρόσκρουσης αυξάνουν την οστική πυκνότητα\nΌμως αθλήματα όπως το τρέξιμο που έχουν ψηλό βαθμό πρόσκρουσης προσφέρουν περισσότερα για την υγεία του σκελετού και την πρόληψη της οστεοπόρωσης.\nΟι άνθρωποι που κάνουν αθλήματα, όπως η ποδηλασία, το κολύμπι, ή η κωπηλασία είναι καλό να προσθέτουν δραστηριότητες που ενδυναμώνουν τα οστά τους όπως το τρέξιμο και η προπόνηση δύναμης με άρση βαρών. Τα προγράμματα άθλησης για αύξηση της δύναμης των οστών πρέπει να σχεδιάζονται έχοντας υπόψη αυτά που είναι γνωστά για το πώς τα κόκαλα αντιδρούν στις ασκήσεις.\nΕίναι μόνο τα μέρη του σκελετού που υποβάλλονται σε αυξημένη τάση κατά τη διάρκεια της άθλησης που θα γίνουν πιο δυνατά. Για παράδειγμα η άρση βαρών ή άλλες ασκήσεις αντίστασης με το άνω μέρος του σώματος δεν θα αυξάνουν την οστική πυκνότητα της λεκάνης και των γοφικών αρθρώσεων.\nΗ αντίδραση των οστών στη φόρτιση εξαρτάται από το μέγεθος της δύναμης, τη συχνότητα και την κατεύθυνση άσκησης της. Για το λόγο αυτό οι δραστηριότητες με ψηλό δείκτη πρόσκρουσης και με πολλές κατευθύνσεις άσκησης των δυνάμεων, δημιουργούν περισσότερο κέρδος για την οστική πυκνότητα και δύναμη και για το σκελετό.\nΕκτός από το τρέξιμο άλλες ανάλογες καλές επιλογές για την πρόληψη της οστεοπόρωσης και διατήρηση ή αύξηση της δύναμης του σκελετού είναι το ποδόσφαιρο, η καλαθόσφαιρα και η πετόσφαιρα.\nLean body mass and weight-bearing activity in the prediction of bone mineral density in physically active men, Journal of Strength & Conditioning Research, 23(2):427-435.


Στήριξη στον Τσίπρα, ψυχρολουσία στη ΝΔ | Έθνος\nΠΟΛΙΤΙΚΗ 11.01.2019 08:57\nΤελευταία Ενημέρωση 11.01.2019 09:00\n«Οι αντιπολιτεύσεις πρέπει να ασκούν κριτική, αλλά να τηρούν σωστή στάση στα εθνικά» τόνισε η Γερµανίδα καγκελάριος\nΠολυεπίπεδη στήριξη στον Αλέξη Τσίπρα µε επίκεντρο το «Μακεδονικό» και την οικονοµία προσέφερε η Ανγκελα Μέρκελ κατά την πρώτη της ηµέρα στην Αθήνα.\nΣυγχρόνως όµως επεφύλαξε... ψυχρολουσία για τη Ν∆, εκφράζοντας την απογοήτευσή της για την τακτική της στο θέµα του ονοµατολογικού της ΠΓ∆Μ.\nΜάλιστα τη στάση της Ν∆ για τη Συµφωνία των Πρεσπών θέτει ως ζήτηµα στον Κ. Μητσοτάκη σήµερα, αφού προηγουµένως χθες αιφνιδίασε ακόµη και το Μαξίµου εκφράζοντας τη δυσαρέσκειά της για τους ισχυρισµούς του περί συναλλαγής της ελληνικής κυβέρνησης µε τους εταίρους της, ώστε να σώσει τις συντάξεις προσφέροντας το «Μακεδονικό».\nΕίναι χαρακτηριστικό ότι η Ανγκελα Μέρκελ στην κοινή συνέντευξη Τύπου µε τον Αλέξη Τσίπρα ρωτήθηκε από γερµανικό µέσο ενηµέρωσης για τα όσα έχει υποστηρίξει ο πρόεδρος της Ν∆ περί ανταλλαγµάτων. Η ίδια τόνισε ότι δεν υπάρχει καµία σχέση µεταξύ των δραστηριοτήτων ως προς το ονοµατολογικό της ΠΓ∆Μ και του ζητήµατος των οικονοµικών µεταρρυθµίσεων. Προχώρησε µάλιστα ακόµη περισσότερο σχολιάζοντας πως «αυτό είναι απαγορευτικό και πραγµατικά µε αιφνιδιάζει το γεγονός ότι θα πρέπει να απαντήσω για κάτι τέτοιο».\n«Θα µιλήσω µε τον κ. Μητσοτάκη»\nΜάλιστα προϊδέασε πως στη σηµερινή της συνάντηση µε τον αρχηγό της αξιωµατικής αντιπολίτευσης «θα µιλήσω µε τον κ. Μητσοτάκη, αν και δεν θα εµπλακώ σε σχέδια των πολιτικών κοµµάτων στην Ελλάδα». Παρατήρησε, πάντως, πως αν και οι αντιπολιτεύσεις οφείλουν να ασκούν κριτική, «θα πρέπει όταν υπάρχουν µεγάλα εθνικά θέµατα να τηρούν σωστή στάση», για να καταλήξει πως «δεν νοµίζω ότι θα µπορέσω να τον επηρεάσω και ότι θα αλλάξω την κατάσταση».\nΑυτός είναι ο ένας λόγος για τον οποίο το πρωθυπουργικό επιτελείο δεν έκρυβε χθες το βράδυ την ικανοποίησή του για τις δηλώσεις της Γερµανίδας καγκελαρίου. Ο δεύτερος λόγος είναι πως µεσούσης της κυβερνητικής κρίσης, µε αφορµή τη Συµφωνία των Πρεσπών, η κυρία Μέρκελ τόνισε πως είναι «ευγνώµων» προς τον Ελληνα πρωθυπουργό αλλά και προς τον πρωθυπουργό της «Βόρειας Μακεδονίας», όπως αποκάλεσε την ΠΓ∆Μ, για την προσπάθειά τους να διευθετήσουν το ονοµατολογικό, µε µια λύση που ανέφερε πως είναι προς το συµφέρον των δύο χωρών αλλά και της Ευρώπης γενικότερα.\nΓια την οικονοµία\nΗ Ανγκελα Μέρκελ µίλησε όµως µε θετικά λόγια και για τις προοπτικές της ελληνικής οικονοµίας λίγους µήνες µετά την έξοδο της χώρας από τα προγράµµατα στήριξης. Είναι ενδεικτικό πως απαντώντας σε ερώτηση του «Εθνους» εάν η επίσκεψή της στην Αθήνα αποτελεί και ένα µήνυµα στήριξης της οικονοµίας και ενθάρρυνσης των προσπαθειών της χώρας για έξοδό της στις αγορές, απάντησε καταφατικά. Είπε ειδικότερα πως η επίσκεψή της αποσκοπεί στο να µπορέσει η Ελλάδα να καταφέρει να χρηµατοδοτηθεί από τις αγορές και να µειωθεί η ανεργία. Προσέθεσε πως «η Ελλάδα µάς ενδιαφέρει να σταθεί στα πόδια της και γι’ αυτό εκπονούµε µια ευρωπαϊκή ατζέντα, ενώ και οι µεγάλες γερµανικές επενδύσεις δείχνουν εµπιστοσύνη».\nΓενικώς η καγκελάριος έδωσε έµφαση στο γεγονός ότι αναπτύχθηκε εµπιστοσύνη ανάµεσα στην ίδια και τον Αλέξη Τσίπρα, ενώ αναγνώρισε το γεγονός πως ο ελληνικός λαός πέρασε µια δύ-σκολη περίοδο, αφού έπρεπε να υποστεί επώδυνες µεταρρυθµίσεις. Προσέθεσε ότι δεν είναι το τέλος µιας µεταρρυθµιστικής περιόδου, αλλά η αρχή µιας νέας κατάστασης.\nΟ Ελληνας πρωθυπουργός µίλησε για εξαιρετικές σχέσεις ανάµεσα στις δύο χώρες και ανακοίνωσε ότι η Γερµανία θα είναι η τιµώµενη χώρα στη ΔΕΘ για το έτος 2020.\nΟταν ρωτήθηκε τι άλλαξε από το 2014, όταν ο ίδιος υποστήριζε διαδηλώσεις διαµαρτυρίας για την κυρία Μέρκελ, απάντησε: «Οταν είσαι πρωθυπουργός είσαι υποχρεωµένος να εκπροσωπείς όλους τους πολίτες της χώρας, είσαι υποχρεωµένος εκτός από το να διεκδικείς το δίκιο, να βρεις και τον ρεαλιστικό δρόµο, ώστε η συνισταµένη να είναι επωφελής για όλους και αυτή είναι µία δύσκολη συνθήκη».\nΣτην εισαγωγή του τόνισε πως η Ελλάδα δεν ξεχνάει τις δύσκολες, αλλά απαράγραπτες εκκρεµότητες της Ιστορίας, επαναφέροντας το ζήτηµα των γερµανικών επανορθώσεων και του κατοχικού αναγκαστικού δανείου.\nΤσίπρας σε Μητσοτάκη: Θα ζήλευε τις πρακτικές σας ο Όργουελ


Ο Μητροπολίτης Αγίου Φραγκίσκου στον «Ε.Κ.» για την τούρκικη εισβολή στην Κύπρο\nΒΟΣΤΩΝΗ. Ο Μητροπολίτης Αγίου Φραγκίσκου κ. Γεράσιμος με ειδική εγκύκλιό του προς τις κοινότητες της Μητρόπολής του ζητά από τους ιερείς να τελέσουν επιμνημόσυνες δεήσεις για την ανάπαυση των ψυχών των αποθανόντων κατά την τουρκική εισβολή στην Κύπρο το 1974.\nΟ Μητροπολίτης κ. Γεράσιμος δήλωσε στον «Εθνικό Κήρυκα» πως «αυτή η προσπάθεια γίνεται κάθε χρόνο όχι μόνο για να θυμόμαστε την κυπριακή τραγωδία, αλλά να σκεπτόμαστε τι θα κάνουμε για να την ανατρέψουμε αυτή την τραγωδία και να μην συνεχίζεται». Συνέχισε λέγοντας πως «οφείλουμε να δώσουμε σημασία τι γίνεται στην Κύπρο αυτή τη στιγμή» και ότι «η Εκκλησία δεν πρέπει να παραμένει με σταυρωμένα τα χέρια και να μην λέγει τίποτε».\nΟταν τον ρωτήσαμε τι πιστεύει ο ομογενειακός μας λαός εκεί στη Δυτική Περιφέρεια των Ηνωμένων Πολιτειών, ο Μητροπολίτης κ. Γεράσιμος είπε, πως «αν εκδώσω εγκύκλιο και κάνω κινητοποίηση ο κόσμος θα ανταποκριθεί, διαφορετικά δεν λένε τίποτε, χρειάζεται μία πρωτοβουλία, παρότρυνση ότι δεν πρέπει και δεν μπορούμε να ξεχνούμε την εισβολή και τη συνεχιζόμενη κατοχή της Κύπρου».\nΑναφορικά με το προχτεσινό ναυάγιο των συναντήσεων στην Ελβετία, είπε πως «τα παρακολουθώ βέβαια όλα και τα διαβάζω, αλλά δεν μπορώ και δεν πρέπει να εκφέρω λόγο για πολιτικής φύσεως ζητήματα» και συμπλήρωσε πως «το μόνο που μπορώ να πω είναι να δούμε τι θα γίνει από εδώ και πέρα τώρα, θα ανοίξει κάποια άλλη προοπτική για λύση ή θα μείνουμε εδώ που είμαστε αυτή τη στιγμή».\nΚάθε χρόνο ο Μητροπολίτης κ. Γεράσιμος πηγαίνει σε διαφορετική κοινότητα και περιοχή όπου τελεί αρχιερατική θεία Λειτουργία και τελεί το μνημόσυνο. Είπε ότι «την Κυριακή που μας έρχεται 16 Ιουλίου θα πάμε στο Castro Valley στον ιερό Ναό της Αναστάσεως όπου θα Λειτουργήσω και θα κάνω και το μνημόσυνο και μάλιστα φέτος θα μνημονεύσουμε επίσης και εκείνους οι οποίοι σφαγιάσθηκαν και κρεμάστηκαν τον Ιούλιο του 1821 από τους Τούρκους».\nΟταν υπενθυμίσαμε ότι φέτος συμπληρώνονται 43 χρόνια από την εισβολή των Τούρκων στην Κύπρο, είπε ότι «είναι απίστευτο πώς πέρασαν τόσα χρόνια και πως από τότε άλλαξε η ζωή των ανθρώπων της Κύπρου για παντοτινά». Τόνισε πως «μιλούμε για καταστροφή, κατατρεγμούς, διωγμούς, γκρέμισμα σπιτιών, απώλεια εργασιών. Καταστροφή ναών και προσκυνημάτων, όλα αυτά είναι υπενθυμίσεις των μαύρων ημερών που διαρκούν 43 ολόκληρα χρόνια».\nΟπως ανέφερε, «ενώ εμείς εδώ στην Αμερική απολαμβάνουμε τόσες πολλές ελευθερίες, πολλές άλλες περιοχές στον κόσμο υποφέρουν από σκλαβιά». Υπογράμμισε ακόμα πως «δεν πρέπει ποτέ να παίρνουμε την ελευθερία που απολαμβάναμε ως δεδομένη» και μέσω του «Εθνικού Κήρυκα» κάνει έκκληση όπως «θυμόμαστε πάντοτε εκείνους των οποίων τα δικαιώματά τους έχουν αφαιρεθεί και εξακολουθούν να διώκονται».\nΟ κ. Γεράσιμος τόνισε, μεταξύ άλλων, πως «οι ομογενείς μας εδώ στη Δυτική Περιοχή των Ηνωμένων Πολιτειών, όπως φυσικά και παντού στην Αμερική έχουν μεγάλη αγάπη, σεβασμό και εκτίμηση για την Κύπρο και φυσικά λατρεύουν την Ελλάδα και το Κυπριακό που παραμένει άλυτο επί 43 χρόνια, τους δημιουργεί πόνο και αγωνία. Παλαιότερα που ήταν πιο νωπό το θέμα κάναμε και ημερίδες αφιερωμένες στο Κυπριακό με ιδιαίτερα ικανοποιητική συμμετοχή των ανθρώπων μας».\nΚαι συμπλήρωσε, πως «έχουμε πολύ καλούς ανθρώπους στην Ομογένειά μας, και ευχαριστώ τον Θεό γι’ αυτό».\nΚυριακή της AHEPA από τον Αρχιεπίσκοπο Αμερικής\nΠατριαρχικό συνέδριο «Προς μία πιο πράσινη Αττική»\nO Ιβάν Σαββίδης στον Πατριάρχη Βαρθολομαίο\n181 queries in 0.292 seconds.


Βρέθηκε η 13χρονη Χριστίνα Κρασσά που είχε εξαφανιστεί από το σπίτι της στα Σπάτα την περασμένη Κυριακή.\nΣύμφωνα με το Χαμόγελο του Παιδιού το κοριτσάκι μεταφέρθηκε στο Νοσοκομείο Καβάλας για προληπτικές εξετάσεις. Υπενθυμίζεται ότι το κοριτσάκι έφυγε μόνο για να πάει να συναντήσει έναν νεαρό Αλβανό που είχε γνωρίσει μέσω facebook, ο οποίος και αναζητείται.\nΌπως ανακοίνωσε η αστυνομία λίγο μετά τα μεσάνυχτα της Πέμπτης, η ανήλικη βρέθηκε σε δασική περιοχή στα Λουτρά Ελευθέρων, δημοτικού διαμερίσματος Φωλιάς δήμου Παγγαίου Καβάλας.\nΗ περιπέτεια της μικρής είχε αίσιο τέλος καθώς όλοι φοβήθηκαν ότι θα έβγαιναν με τον Αλβανό από τα σύνορα.


Αναπνευστικο ή κατι αλλο\nΣυζήτηση με θέμα Αναπνευστικο ή κατι αλλο, που ξεκίνησε από billio, στο Forum 'Ασθένειες Καναρινιών' του PetBirds, 6 Αυγ 2008.\nΕχω μια σκουφατη που εχει αρχισει και αναπνεει με το στομα ανοικτο,ποτε αναπνεει σιγα σιγα και ποτε γρηγορα.\nΤη παρατηρησα και προσεξα οτι σα να προσπαθει να βγαλει κατι απο το στομα της γιατι βγαζει τη γλωσσα της και τιναζει το κεφαλι της,οχι συνεχεια αλλα το κανει!\nΤρωει κανονικοτατα κι οι κουτσουλιες τις ειναι μια χαρα!\nΕιναι ζωηρη και πεταει αλλα σε καποιες φασεις καθετε στη γωνια του κλουβιου!\nΟλα αυτα σημερα το πρωι,δεν ειχε δειξει κατι απο χθες.\nΜολις τωρα εκανε μπανιο και πεταει σαν τρελη!\nΜηπως ειναι απο τη ζεστη γιατι χθες και σημερα εχει τρελη υγρασια και τα πουλια μου τα εχω σε εξωτερικο χωρο!\nΤους παρεχω μπανιερες,φρεσκο νερο και τα ψεκαζω κιολας!\nΤους παρεχω μπανιερες,φρεσκο νερο και τα ψεκαζω κιολας!Κάντε κλικ για να δείτε το υπόλοιπο...\nΑυτό ακριβώς θα σου πρότεινα σε πρώτη φάση. Τα πουλιά αποβάλουν θερμότητα όταν αναπνέουν με το στόμα ανοιχτό ή και τα φτερά ανοιγμένα.\nΠρόσφερέ του συχνά μπάνια και παρακολούθησέ το. Αν τα "συμπτώματα" εξαφανίζονται μετά το δρόσισμα, τότε μάλλον θα πρέπει να αποκλείσεις την περίπτωση της ασθένειας Stavros,\nΤη ξαναειδα τωρα μιση ωρα μετα το μπανιο και οπως το κοιτουσα τιναζε το κεφαλι της με δυναμη κι εκανε εναν ηχο σα να πνιγετε!\nΔε θα παω για δουλεια για να τη παρακολουθω γιατι δεν μπορω να τα βλεπω να υποφερουν!\nΞεχασα να αναφερω οτι το πουλακι βρησκετε στη φαση της πτεροροιας!\nΤη κοιταξα στο λαιμο βρεχοντας λιγο τα πουπουλα και κατω απο λαμπα και δεν ειδα κατι περιεργο!Τωρα περιμενω μεχριαυριο που εκλεισα ραντεβου με το γιατρο για να δουμε τι εχει το πουλακι!\nΜου ειπε να της βαλω το αντιπαρασιτικό σκεύασμα της Bogena Beaphar το Pulmosan Anti-windpipemite.\nΤη κοιταξα στο λαιμο βρεχοντας λιγο τα πουπουλα και κατω απο λαμπα και δεν ειδα κατι περιεργο!Κάντε κλικ για να δείτε το υπόλοιπο...\nΤεντωσα το δερματακι της αφου το ειχα ψιλοβρεξει και εψαχνα για μαυρες κουκιδες αλλα δεν υπηρχε κατι τετοιο.\nΚοιταξα και τα φτερα της και τα ειδα πεντακαθαρα!\nΤο θεμα ειναι οτι με το που την απαμακρυνα απο τα αλλα και την εχω στο δωματιο μου δεν ξανατιναξε το κεφαλι αλλα ουτε ανοιγοκλεινει το στομα της!\nΤης εβαλα και τη σταγωνα Pulmosan οπως δειχνει ο αστραπογιαννος σε ενα βιντεακι που εχει ανεβασει και μου φαινετε πολυ καλυτερα!\nΤην εχω διπλα στον υπολογιστη και της εχω βαλει να ακουει φωνες για να νιωθει οτι εχει παρεα τις ωρες που θα λειπω!\nΤη κοιταξα στο λαιμο βρεχοντας λιγο τα πουπουλα και κατω απο λαμπα και δεν ειδα κατι περιεργο!Τωρα περιμενω μεχριαυριο που εκλεισα ραντεβου με το γιατρο για να δουμε τι εχει το πουλακι!.Κάντε κλικ για να δείτε το υπόλοιπο...\nΦρόντισε να βρίσκεται σε όσο το δυνατόν πιο δροσερό (όχι απέναντι από κλιματιστικό) και ήσυχο μέρος μέχρι την επίσκεψη στο γιατρό. Ενημέρωσέ μας αν θέλεις για την επίσκεψη... Περαστικά\nΣτο δωματιο μου την εχω και ειναι πολυ ησυχα και της εχω τωρα λιγο το ραδιο ανοιχτο για να ψιλακουει κατι,\nΕχω κι ανεμιστηρα και χτυπαει αλλου απλα τον εχω για να σπαει λιγο η θερμοκρασια!\nΚανει καποιον ηχο τωρα,οπως κανουμε εμεις οταν εχει κολησει κατι στο δοντι (τσ-τσ),σαν να της εχει κολησει κατι στο στομα!\nΠηγα σημερα στο γιατρο και μου ειπε το αναμενομενο"ακαρι"!\nΤο θεμα ειναι οτι χθες ανακαληψα και αλλα δυο πουλακια απο την ιδια κλουβα ταοποια τα ειχα παρει και αυτα μαζι μου να τα δει ο γιατρος.\nΤο καλο ειναι οτι δεν υπαρχουν ιχνοι απο ακαρι στο λαιμο,ουτε στα φτερα και ουτε πουθενα αλλου και στ τρια πουλακια.\nΑπλα απο τα συμπτωματα μου ειπε τι ειναι και τωρα πρεπει να τα εχω μακρυα απο τα υπολοιπα.\nΜου ειπε να τους βαλω απο μια σταγωνα στο βερκο Pulmosan οχι μονο στα τρια αυτα αλλα σε ολα τα πουλακια που εχω και να επαναλαβω μετα απο 15-20 μερες.\nΤο εντυπο γραφει μετα απο 4 βδομαδες και οταν τον ρωτησα τι να κανω μου ειπε πως εαν το κανω ετσι θα κανουν ολοκληρες αποικιες!\nΒασίλη αν θέλεις ενημέρωνε μας για την κατάστασή τους όλο αυτό το διάστημα, για να ξέρουμε πώς θα εξελιχθεί το θέμα.\nΕύχομαι περαστικά Stavros,\nΠαρολο που πηγα στον γιατρο εχω ψιλο"φρικαρει" γιατι\nεχω και μωρα,ειναι και η πτεροροια και ολα θα τους πεσουν μαζεμενα!\nΧθες το βραδυ εμεινα ξυπνιος ολο το βραδυ (πραγματικα δεν κοιμηθηκα στιγμη) και παρακολουθουσα ενα ενα τα πουλι να δω αντιδρασεις μηπως ανακαλυψω κατι κι οντως βρηκα τα αλλα δυο!\nΕννοειτε οτι θα σας ενημερωνω καθε μερα απλα αν μπορειτε να με βοηθατε,να με συμβουλευετε για οτι νομιζετε εσεις σωστο!\nΑπλα σκεφτομε λιγο το διαστημα που θα μεσολαβησει οτι ειναι λιγο γιατι για να λεει η εταιρια 4 βδομαδες θα ειναι πολυ δυνατο το φαρμακο κι ο γιατρος μου ειπε 15 μερες και φοβαμαι μηπως τους πεσει λιγο βαρυ!\nΕγω τον γιατρο θα ακουσω γιατι για να το λεει συγουρα το εχει ξανακανει!\nΕγω τον γιατρο θα ακουσω γιατι για να το λεει συγουρα το εχει ξανακανει!Κάντε κλικ για να δείτε το υπόλοιπο...\nΑυτό να κάνεις. Εφόσον αποφασίζουμε να πάμε στο γιατρό πρέπει να δίνουμε προτεραιότητα στη γνωμάτευσή του και να τηρούμε την αγωγή που μας πρότεινε. Stavros,\nΒασιλη ευχομαι περαστικα, εγω κατοπιν οδηγιων του γιατρου μου,εχω βαλει στο δικο μου καναρινι,μια σταγονα ανα δεκαημερο Χ τρεις φορες!το πουλακι ειναι ευτυχως καλα! αλλα το προβλημα με το ακαρι συνεχιζεται\nΣυνεχιζετε?Εμενα μου ειπε οτι το φαρμακο αυτο θα τα στειλει τελειως και οτι εαν επιμεινουν αλλη μια και καθαρησα!\nΘελω να το πιστευω αυτο!\nΓιατι δεν μπορω να τα εχω μια ζωη αλλου αυτα και αλλου τα υπολοιπα!\nΚαθε περιπτωση ειναι διαφορετικη!αναλογως το σταδιο που ξεκινας την θεραπεια κτλ. Παντως η δοσολογια που αναφερει η εταιρια δεν ειναι η προτεινομενη, απο πολλους κτηνιατρους\nδες και αυτο https://petbirds.gr/threads/Επαναληπτική-χορήγηση-pulmosan.4945/\nΕγω ειμαι τυχερος (φτου φτου) απο την αποψη οτι δεν υπαρχουν σημαδια απο ακαρι.Αλλα η δοσολογια δεν πρεπει να ειναι σωστη γιατι σε 8 μερες βγαινει το νεο ακαρι!\nΠοσο καιρο ταλαιπωρεισε με αυτο το θεμα?


27.02.2019 – Ως Ένωσις Κυπρίων, πριν από λίγους μήνες δημοσιεύσαμε την πρόθεσή μας να συμμετάσχουμε στις εκλογές του Ευρωπαϊκού Κοινοβουλίου που θα διεξαχθούν στις 26 Μαΐου 2019 με τον δικό μας υποψήφιο. Σήμερα, είμαστε στην ευχάριστη θέση να ανακοινώσουμε σε όλους τους Κυπρίους ότι ο κ. Οζ Καραχάν θα συμμετάσχει στο ψηφοδέλτιο του “Κινήματος Γιασεμί” του Σενέρ Λεβέντ, ως υποψήφιος της Ένωσις Κυπρίων.\nΚάνουμε τη συνεργασία που η κοινότητά μας αναμένει από εμάς πραγματικότητα, από την ημέρα που ανακοινώσαμε δημοσίως τη συμμετοχή μας στις εκλογές. Ως Ένωση Κυπρίων, μιλάμε πάντα για το πώς είναι απαραίτητη η ενοποίηση των κυπριακών δυνάμεων που είναι εναντίον της τουρκικής κατοχής. Σε αυτό το πλαίσιο, γνωρίζουμε την ευθύνη που έχουμε στους ώμους μας, ότι η κοινότητά μας βλέπει την συνεργασία του Κινήματος Γιασεμί και της Ένωσης Κυπρίων: μια αχτίδα ελπίδας. Από σήμερα, πορευόμαστε σε αυτόν τον αγώνα με το Κίνημα Γιασεμί και τους υπόλοιπους πέντε υποψηφίους του.\nΟ υποψήφιος και πρόεδρος της ένωσής μας, Οζ Καραχάν, θα αγωνιστεί για αυτό το σκοπό εκπροσωπώντας την Ένωση Κυπρίων στο κίνημα. Όπως γνωρίζει η κοινότητά μας, είναι ένας διαρκής υποστηρικτής μιας ανεξάρτητης Κύπρου, μέλος των οργανώσεων στις οποίες η Ένωσις Κυπρίων έχει τις ρίζες της, την οργάνωση νέων LINOBAMBAKI και την Παγκόσμια Ένωση Τουρκόφωνων Κυπρίων. Ο Οζ Καραχάν μεγάλωσε και έγινε πολιτικά ενεργός στην Αμμόχωστο, ενώ επί του παρόντος κατοικεί στη Λάρνακα, από όπου ένα μέρος της οικογένειάς του κατάγεται. Τελείωσε τις σπουδές του στην Τσεχική Δημοκρατία και επίσης έζησε και έγινε πολιτικά ενεργός σε μέρη όπως οι Ηνωμένες Πολιτείες της Αμερικής, η Σουηδία και η Γερμανία.\nΜαζί με το μέλος μας Οζ Καραχάν, ο επικεφαλής συντάκτης της εφημερίδας «Afrika» Σενέρ Λεβέντ και άλλοι τέσσερις υποψήφιοι συμμετέχουν στο “Κίνημα Γιασεμί”. Πιστεύουμε ότι αυτοί οι προοδευτικοί υποψήφιοι θα πάρουν τις έδρες με τις ψήφους των Κυπρίων που ζουν τόσο σε ελεύθερες όσο και κατεχόμενες περιοχές. Η 26η Μαΐου θα είναι μια νέα αρχή. Θα είναι η ημερομηνία κατά την οποία οι έδρες στις Βρυξέλλες θα διεκδικηθούν από ανεξάρτητους και γενναίους Κυπρίους αντί των πολιτικών που αποστέλλονται στο Βέλγιο για διακοπές ή απομόνωση λόγω εσωτερικών εχθροπραξιών από τα δικά τους κόμματα που υπηρετούν το status quo. Θα συνεχίσουμε τον αγώνα μας κατά της τουρκικής κατοχής και της κοινωνικής, πολιτιστικής και οικονομικής γενοκτονίας που αντιμετωπίζουν οι Τουρκοκύπριοι, αυτή τη φορά κάτω από την στέγη του Ευρωπαϊκού Κοινοβουλίου.\nΩς Ένωσις Κυπρίων, θα βρισκόμαστε μαζί με τον Οζ Καραχάν, τον Σενέρ Λεβέντ, τον Λέιλα Κιράλπ, τον Φαϊζέ Ορντεμιτζιλέρ , τον Ιμπραήμ Αζίζ και τον Ζεκί Μπεσικτεπελί από το «Κίνημα Γιασεμί», όχι μόνο κατά τη διάρκεια αυτών των εκλογών αλλά και μετέπειτα.


Τριπλό χτύπημα ο Απόλλων Λάρισας! | Μικρή Λίγκα\nHome / FOOTBALL LEAGUE / Τριπλό χτύπημα ο Απόλλων Λάρισας!\nΤριπλό χτύπημα ο Απόλλων Λάρισας!\nΟι νεοφώτιστοι Θεσσαλοί ανακοίνωσαν την απόκτηση των Παπαζαχαρία, Χατζή και Λουκά, δείχνοντας τις διαθέσεις τους για τη νέα σεζόν.\nΗ ΠΑΕ Απόλλων Λάρισας ανακοίνωσε την επιστροφή του Κώστα Χατζή, μετά την ετήσια παρουσία του, στον Αγροτικό Αστέρα.\nΑναλυτικά η ανακοίνωση: «Ο 33χρονος δυναμικός αμυντικός μέσος (γεννήθηκε στις 22/03/1985 στην Λάρισα), επιστρέφει μετά από δώδεκα μήνες αγωνιστικής και επιτυχημένης παρουσίας στον Αγροτικό Αστέρα και στην Football League».\nΟ Κώστας Χατζής, μετά την ολοκλήρωση της συμφωνίας, παρουσία του ισχυρού άνδρα της ΠΑΕ, Παναγιώτη Μαντζανά προέβη στην παρακάτω δήλωση στο apollonlarissasfc: «Επιστρέφω στον Απόλλωνα και στην πόλη μου, για να ανεβάσουμε και άλλο την ποιότητα και να γίνουμε ακόμη πιο ανταγωνιστικοί στην Football League. Έρχομαι με μεγάλη όρεξη για δουλειά και υπόσχομαι ότι θα δώσω τον καλύτερό μου εαυτό για να πετύχει η ομάδα τους στόχους της».\nΠαράλληλα, η ΠΑΕ Απόλλων Λάρισας ανακοίνωσε την απόκτηση του νεαρού αμυντικού χαφ Θοδωρή Λουκά. Ο Λουκάς είναι γεννημένος στις 22/09/1999 και έρχεται στην λαρισινή ομάδα από την Κ-20 της ΑΕΚ.\nΤέλος, οι Θεσσαλοί έκαναν γνωστή και τη σμφωνία με τον έμπειρο κεντρικό αμυντικό (στόπερ) Γρηγόρη Παπαζαχαρία.\nΑναλυτικά η ανακοίνωση: «Η ΠΑΕ Απόλλων Λάρισας ανακοινώνει την απόκτηση του έμπειρου Έλληνα στόπερ, Γρηγόρη Παπαζαχαρία. Πρόκειται για έναν πολύ γρήγορο παίκτη τόσο στην αντίληψη όσο και στην αντιμετώπιση των αντίπαλων επιθετικών. Τον καλωσορίζουμε στην μεγάλη οικογένεια του Απόλλωνα και του ευχόμαστε πολλές επιτυχίες μαζί μας».\nΣτις πρώτες του δηλώσεις, ως ποδοσφαιριστής του Απόλλωνα Λάρισας, ο Γρηγόρης Παπαζαχαρίας τόνισε στο apollonlarissasfc: «Είμαι πολύ χαρούμενος που βρίσκομαι στην οικογένεια του Απόλλωνα. Έχω ακούσει τα καλύτερα για την ομάδα και το διαπίστωσα με τα μάτια μου σήμερα. Είδα ένα πλάνο που με ενδιαφέρει πάρα πολύ. Δεν άργησα να απαντήσω! Το μήνυμα που θέλω να στείλω στον κόσμο είναι ότι δεν έρχομαι στην Λάρισα για τουρισμό. Έρχομαι για να πετύχουμε τους στόχους που έθεσε η ομάδα και θα το δείτε μέσα στο γήπεδο. Θα προσπαθήσω να βοηθήσω για να έχουμε μια πολύ καλή πορεία και να προχωρήσουμε όσο πιο πολύ μπορούμε. Θα δώσω το 100% για τους στόχους μας».\nfootball league eidiseisfootball league greece 2016-17Απόλλων Λάρισαςκεντρικό θέμαΠαπαζαχαρίαςΧατζής


Ξεκινούν δρομολόγια τα καραβάκια του Θερμαϊκού - Περιορισμός των επιβατών στο 50% - Sfina.gr\nΞεκινούν δρομολόγια τα καραβάκια του Θερμαϊκού – Περιορισμός των επιβατών στο 50%\nΜέσα στις επόμενες ημέρες αναμένεται να ξεκινήσουν και πάλι τα δρομολόγια από τα καραβάκια του Θερμαϊκού που ενώνουν τη Θεσσαλονίκη με την Περαία και τους Νέους Επιβάτες.\nΠεριορισμός των επιβατών στο 50%\n«Αποφασίσαμε να ξεκινήσουμε Ιούλιο μειώνοντας το ρίσκο και τους κινδύνους ενώ ο αρχικός μας σχεδιασμός ήταν να ξεκινήσουμε τα δρομολόγια μας τον Μάιο. Άλλωστε, αυτή τη στιγμή που μιλάμε υπάρχει περιορισμός του 50% των επιβατών σε χωρητικότητα και αυτό από μόνο του καθιστά δύσκολο το έργο μας. Ωστόσο, δεν έχουμε σκοπό να μειώσουμε τα δρομολόγια μας. Ό,τι κάναμε πέρυσι θα το κάνουμε και φέτος. Βέβαια θα δούμε στην πορεία πως θα εξελιχθούν τα πράγματα».


Χαρίτσης: Για μία ακόμη φορά η ΝΔ σπεύδει να υιοθετήσει fake news\nΠρώτη Δημοσίευση:\tΠέμπτη, 14. 02. 2019 - 15:40\n«Περισσότερα ψεύδη σε μια τόσο μικρή πρόταση δεν θα μπορούσαν να χωρέσουν!», προσθέτει ο κ. Χαρίτσης και σμειώνει πως «οι 43.000 που "αποκαλύπτει" το δημοσίευμα και επικαλείται ο τομεάρχης εθνικής άμυνας της ΝΔ κ. Κικίλιας, είναι στην πραγματικότητα 12.841 συμπολίτες μας που απέκτησαν την ελληνική ιθαγένεια στη συγκεκριμένη εκλογική περιφέρεια την περίοδο 2015 – 2018, απλούστατα γιατί πληρούν όλες τις προϋποθέσεις που ορίζει το Σύνταγμα και οι νόμοι της χώρας».\nΠαράλληλα, ο υπουργός Εσωτερικών αναφέρει πως «η συντριπτική πλειονότητα μάλιστα των περιπτώσεων αφορά την απόδοση ιθαγένειας στα παιδιά "δεύτερης γενιάς". Στα παιδιά δηλαδή που γεννήθηκαν και μεγάλωσαν στην Ελλάδα, πήγαν στα ελληνικά σχολεία, μετέχουν της ελληνικής παιδείας. Η Κυβέρνησή μας πήρε την πρωτοβουλία το 2015 να δώσει τη δυνατότητα σε αυτά τα παιδιά να γίνουν Έλληνες πολίτες. Έκανε δηλαδή, πράξη επιτέλους και στην Ελλάδα αυτό που προβλέπεται εδώ και πολλά χρόνια σε κάθε σύγχρονο, ευνομούμενο Κράτος».\n«Άνθρακες λοιπόν ο θησαυρός» συνεχίζει ο κ. Χαρίτσης, επισημαίνοντας πως «το νέο καταχθόνιο "σχέδιο" της κυβέρνησης για την αλλοίωση του εκλογικού αποτελέσματος, που "ανακάλυψε" η αξιωματική αντιπολίτευση δεν είναι παρά μία ακόμη ακροδεξιά θεωρία συνωμοσίας κατασκευασμένη εξολοκλήρου από fake news, ξενοφοβία και ρατσισμό».\nΤέλος, ο κ. Χαρίτσης τονίζει: «Από τη μεριά μας, είμαστε περήφανοι για αυτή την "σκανδαλώδη αύξηση κατά 136% στις ιθαγένειες" κατά τα δημοσιεύματα, δηλαδή την απόδοση ιθαγένειας στα παιδιά που γεννήθηκαν και μεγαλώνουν στην Ελλάδα – που είναι και η μόνη πατρίδα που γνωρίζουν».\nΠερισσότερα σε αυτή την κατηγορία: « ΔΗΜΑΡ: Σταθεροί στις θέσεις μας για τη Συνταγματική Αναθεώρηση Γεννηματά: Να προωθήσουμε ριζοσπαστικές λύσεις απέναντι στη λιτότητα »


3 πρωτοποριακές μέθοδοι που θα αλλάξουν ριζικά την beauty ρουτίνα μας - AllYou.gr\n3 πρωτοποριακές μέθοδοι που θα αλλάξουν ριζικά την beauty ρουτίνα μας\nΣίγουρα δεν ήξερες ότι υπάρχουν αυτές οι προχωρημένες περιποιήσεις ομορφιάς.\nΕν έτη 2016, είναι φυσιολογικό να προκύπτουν καθημερινά ανά τον κόσμο, όλο και πιο καινοτόμες τεχνολογίες σε διάφορους τομείς. Ο τομέας της ομορφιάς, φυσικά δε θα έμενε απ' έξω! Οι θεραπείες που προκύπτουν καθημερινά και οι νέες φόρμουλες είναι τόσες πολλές που είναι λογικό να μην τις γνωρίζουμε όλες, πόσο μάλλον να τις έχουμε δοκιμάσει.\nΗ Κορέα είναι γνωστή ως προς την εξερεύνηση όλο και περισσότερων τεχνολογιών για την περιποίηση του δέρματος και του μακιγιάζ, απ’ όπου προκύπτουν τελευταία και οι καλύτερες μέθοδοι που όλες θέλουμε να ακολουθήσουμε. Εγώ, πρόσφατα ανακάλυψα τρεις οι οποίες δείχνουν και ακούγονται εξαιρετικά ενδιαφέρουσες, ελπίζοντας ότι σύντομα θα μπορούμε να τις δοκιμάσουμε και εμείς!\n#1. Καθαρισμός προσώπου από γάλα\nΟι συγκεκριμένες θεραπείες για το δέρμα περιέχουν γαλακτικό οξύ το οποίο περιέχεται στο γάλα κάτι που αναζωογονεί φωτίζει το δέρμα. Σκέψου κάτι αντίστοιχο με τα μπάνια σε γάλα που έκανε η Κλεοπατρα. Οι γυναίκες στην Κορέα πλέον πλένουν το πρόσωπό τους αποκλειστικά με γάλα, ενώ το χρησιμοποιούν και σαν μάσκα (θυμίζει sheet μάσκα) κάτι που δυναμώνει και προσφέρει λάμψη στο δέρμα.\n#2. Κρέμες σε κάψουλες\nΑυτή η τεχνολογία έχει έρθει αποκλειστικά από την Κορέα, και έχει ήδη γίνει αγαπητή και στον υπόλοιπο κόσμο. Αφορά ενυδατικές κρέμες σε κάψουλες οι οποίες είναι εξαιρετικά αποτελεσματικές και κατάλληλες για πολυάσχολες γυναίκες που δεν έχουν χρόνο να εκτελέσουν όλα τα βήματα που απαιτεί μια καθημερινή ρουτίνα ομορφιάς! Ας ελπίσουμε να δούμε κάτι αντίστοιχο πολύ σύντομα και στην χώρα μας!\n#3. Ντεμακιγιάζ προσώπου\nΜε την υφή του να θυμίζει λάδι καρύδας, τα προϊόντα αυτά είναι κατάλληλα για όποιον βαριέται να ξεβάφεται! Τα “makeup melters” όπως τα αποκαλούν στην Κορέα, εφαρμόζονται στο πρόσωπο και μέσα σε λίγα δευτερόλεπτα αφαιρούν το μακιγιάζ ενώ παράλληλα αναζωογονούν το δέρμα καθώς περιέχουν βιταμίνες!


All posts tagged: Διατροφή\nΔαμάσκηνα και δυσκοιλιότητα\nΟ χυμός δαμάσκηνου και τα αποξηραμένα δαμάσκηνα είναι μια υγιεινή προσθήκη στη διατροφή και όχι μόνο για τη δυσκοιλιότητα.\nΤα άτομα με χολόλιθους είναι πιθανότερο να απομακρύνουν τη χοληδόχο κύστη και έτσι είναι πιθανότερο να επηρεαστούν από την απώλεια βάρους μετά από χειρουργική επέμβαση.\nΔιάρροια: Αιτίες, συμπτώματα και θεραπείες\nΕνώ η διάρροια συνήθως δεν προκαλεί σοβαρές επιπλοκές στους περισσότερους ασθενείς, μπορεί να είναι μια θανατηφόρα ασθένεια για μικρά παιδιά, που υποσιτίζονται ή έχουν υποστεί βλάβη στο ανοσοποιητικό σύστημα\nΘεραπεία πρωκτικών ραγάδων\nΟι περισσότερες περιπτώσεις ραγάδας πρωκτού θεραπεύονται μέσα σε λίγες εβδομάδες, χωρίς να απαιτείται ειδική θεραπεία. Ωστόσο, ορισμένα άτομα μπορεί να επηρεαστούν από μια χρόνια ρωγμή του πρωκτού που συνεχίζει να μαστίζει για έξι εβδομάδες ή και περισσότερο.\nΤο σύνδρομο ευερέθιστου εντέρου είναι μια γαστρεντερική διαταραχή. Τα συμπτώματα είναι η διάρροια, η δυσκοιλιότητα, τα αέρια, ή φούσκωμα και ο χρόνιος πόνος στην κοιλιά. Μπορεί να διαγνωστεί, εάν ο ασθενής παρουσιάσει συμπτώματα τουλάχιστον 3 φορές το μήνα, για διάστημα 3 μηνών ή περισσότερο.


Καλοκαιρινά φρούτα: Κεράσι, Πεπόνι, Καρπούζι, Ροδάκινο, Νεκταρίνι, Σταφύλι, Σύκο, Βερίκοκο, Μούσμουλο, Κορόμηλο - MEDLABNEWS.GR / IATRIKA NEA\nHome > ΔΙΑΤΡΟΦΗ > Καλοκαιρινά φρούτα: Κεράσι, Πεπόνι, Καρπούζι, Ροδάκινο, Νεκταρίνι, Σταφύλι, Σύκο, Βερίκοκο, Μούσμουλο, Κορόμηλο\nΔΙΑΤΡΟΦΗ Σάββατο, Ιουλίου 18, 2015\nΚύριο χαρακτηριστικό των καλοκαιρινών φρούτων είναι η έντονη παρουσία ζάχαρης & νερού αλλά & η απίθανη γεύση που τα κάνει πραγματικά πειρασμό για όλους μας.\nΣτα καλοκαιρινά φρούτα, η φρουκτόζη μπορεί να συνοδεύεται & από μικρότερες ποσότητες γλυκόζης (κοινή ζάχαρη), αλλά η ύπαρξη φυτικών ινών στο τρόφιμο, καθιστά την απορρόφησή της αργή, με συνέπεια να μην δημιουργούνται υψηλές τιμές ζαχάρου στο αίμα. Πέρα από τη γλυκιά τους γεύση & το άρωμά τους, τα φρούτα προσφέρουν πολλές φυτικές ίνες, βιταμίνες, ιχνοστοιχεία & μέταλλα, ενώ είναι καλή πηγή υδατανθράκων & αντιοξειδωτικών. Συμβάλλουν στη πρόληψη, αλλά & στην θεραπεία πολλών νοσημάτων και εκφυλιστικών παθήσεων.\nΚεράσι: 1 φρούτο = 12 τεμ. (100γρ) – 55 θερμίδες\nΕίναι πλούσιο σε βιταμίνη C & Α, περιέχει ασβέστιο, κάλιο & φυτικές ίνες. Αυτό που κάνει το κεράσι ξεχωριστό είναι η περιεκτικότητα του σε ανθοκυανίνες & β-καροτένιο. Και οι δύο ουσίες παρουσιάζουν αντιοξειδωτική – αντιφλεγμονώδη δράση. Το κεράσι περιέχει & φλαβονοειδή με καρδιοπροστατευτική δράση. Καλό είναι το κεράσι να καταναλώνεται από άτομα με αυξημένο ουρικό οξύ, διότι συμβάλλει στη μείωσή του.\nΠεπόνι: 1 φρούτο = 2 μεγάλες φέτες (160γρ) – 56 θερμίδες\nΕίναι πλούσιο σε βιταμίνη C & Α. Η βιταμίνη Α βοηθάει στην καλή λειτουργία της οράσης & στο δέρμα. Είναι επίσης πλούσιο σε κάλιο για τη ρύθμιση της αρτηριακής πίεσης. Ένα βασικό συστατικό του είναι η β-καροτίνη. Η β-καροτίνη αυξάνεται όσο ωριμάζει το πεπόνι. Εμφανίζει αντιοξειδωτική δράση καθώς προστατεύει τον οργανισμό από τις ελεύθερες ρίζες.\nΚαρπούζι: 1 φρούτο = 1 λεπτή φέτα (200γρ) – 40 θερμίδες\nΕίναι πλούσιο σε βιταμίνη C. Η βιταμίνη C ενισχύει το ανοσοποιητικό σύστημα, έχει ισχυρή αντιοξειδωτική – αντιγηραντική δράση. Επίσης περιέχει & λυκοπένιο, εξίσου ισχυρό αντιοξειδωτικό συστατικό με αντικαρκινική δράση. Επίσης περιέχει βιταμίνη Α & κάλιο.\nΡοδάκινο: 1 φρούτο = 1 μέτριο τεμ. (150γρ) – 75 θερμίδες\nΠεριέχει μεγάλη ποσότητα φυτικών ινών. Οι φυτικές ίνες βοηθάνε στην καλή λειτουργία του εντέρου καθώς & στη μείωση της κακής χοληστερόλης. Περιέχει επίσης βιταμίνες C & Α, καθώς κάλιο & σίδηρο. Το ροδάκινο εκτός των παραπάνω περιέχει και ασβέστιο. Το ασβέστιο είναι ένα μέταλλο απαραίτητο για την ανάπτυξη των οστών και των δοντιών.\nΝεκταρίνι: 1 φρούτο = 1 μέτριο τεμ. (150γρ) – 72 θερμίδες\nΕίναι πλούσιο σε φυτικές ίνες, οι οποίες είναι απαραίτητες για την αντιμετώπιση της δυσκοιλιότητας. Το νεκταρίνι περιέχει κάλιο, βιταμίνη C & Ε. Το κάλιο συμμετέχει στη λειτουργία του νευρικού συστήματος & στη ρύθμιση της πιέσεως, ενώ η βιταμίνες C & Ε έχουν ισχυρή αντιοξειδωτική δράση.\nΣταφύλι: 1 φρούτο = 15 μικρά τεμ. (75γρ) – 53 θερμίδες\nΤο σταφύλι είναι πλούσιο σε κάλιο, σίδηρο, χαλκό, μαγνήσιο, ασβέστιο, σε βιταμίνες. Η βιταμίνη Β2 που περιέχει, παίζει σημαντικό ρόλο στην ανάπτυξη – επισκευή των ιστών, στην παραγωγή ορμονών & στο σχηματισμό των ερυθρών κυττάρων του αίματος. Το σταφύλι έχει 50% περισσότερη αντιοξειδωτική δράση από την βιταμίνη Ε. Μειώνει τα επίπεδα χοληστερόλης στο αίμα.\nΣύκο: 1 φρούτο = 2 μικρά τεμ. (80γρ) – 40 θερμίδες\nΕίναι πολύ πλούσιο σε φυτικές ίνες & για αυτό συστήνεται σε άτομα με κακή λειτουργία του εντέρου. Σε σχέση με τα υπόλοιπα φρούτα είναι υψηλό σε ασβέστιο. Επίσης, τα σύκα αποτελούν πλούσιες πηγές καλίου, το οποίο βοηθάει στη ρύθμιση της αρτηριακής πίεσης.\nΒερίκοκο: 1 φρούτο = 3 μέτρια τεμ. (125γρ) – 38 θερμίδες\nΕίναι πλούσιο σε κάλιο, ασβέστιο & ρετινόλη-βιταμίνη Α. Το χνούδι του στη φλούδα του είναι για πολλούς αιτία δυσανεξίας & για αυτό το αποφεύγουν. Πολύ καλό σε ωμή αλλά & ξερή μορφή για την αντιμετώπιση της δυσκοιλιότητας.\nΜούσμουλο: 1 φρούτο = 5 τεμ. (100γρ) – 42 θερμίδες\nΕίναι πολύ πλούσια σε φυτικές ίνες, άρα & από τις καλύτερες επιλογές για τα άτομα με δυσκοιλιότητα. Είναι πλούσια σε ασβέστιο, συγκριτικά με άλλα φρούτα. Ωστόσο, έχει ιδιαίτερη γεύση που δεν το κάνει & το πιο δημοφιλές φρούτο.\nΚορόμηλο: 1 φρούτο = 3 μικρά τεμ. (100γρ) – 40 θερμίδες\nΠεριέχει δύο βιταμίνες με αντιοξειδωτική – αντιγηραντική δράση που προστατεύουν το ανοσοποιητικό σύστημα, την βιταμίνη C & Α. Περιέχει αρκετή ποσότητα φυτικών ινών, που καταπολεμούν την δυσκοιλιότητα αλλά & νιασίνη. Η νιασίνη έχει βρεθεί ότι βοηθάει τα άτομα με αρθρίτιδα, υψηλή χοληστερόλη & πνευματική κόπωση.\nTα καλοκαιρινά φρούτα, ζουμερά και χορταστικά,είναι άριστη πηγή βιταμινών, φυτικών ινών & νερού, που τόσο το έχουμε ανάγκη μέσα στη ζέστη. Το σίγουρο είναι ότι τα φρούτα δεν παχαίνουν αλλά προσοχή χρειάζεται στην κατανάλωση μεγάλων μερίδων από αυτά. Τέλος τα φρούτα μπορούν να συνδυαστούν με γιαούρτι, τυρί, παγωτό, αλλαντικά, στη σαλάτα & στο φαγητό. Αυτό το καλοκαίρι πειραματιστείτε με συνδυασμούς φρούτων & απολαύστε τη γεύση τους χωρίς ενοχές.\nItem Reviewed: Καλοκαιρινά φρούτα: Κεράσι, Πεπόνι, Καρπούζι, Ροδάκινο, Νεκταρίνι, Σταφύλι, Σύκο, Βερίκοκο, Μούσμουλο, Κορόμηλο Rating: 5 Reviewed By: Alex Yiatzides


Μυτιληνιά Διάλεκτος: Τ’ ΑΝΗΘΙΚΑ (Στρατής Αναστασέλλης)\nΤ’ ΑΝΗΘΙΚΑ (Στρατής Αναστασέλλης)\nΣτο χωριό μου, την Αγιάσο της Λέσβου, τ’ όνομά σου το ΄χεις για τις επίσημες. Έτσι δεν παλιώνει. Στα κιτάπια της δημαρχίας βαστάνε το καλό. Γράφουν… «Ευριπίδης Καραπατέλλης» και σε φωνάζουν Γρυπίδη Γαδαρουφουνιά. Σου κολλάνε το παρατσούκλι απ’ το επάγγελμα, το φέρσιμο ή κανένα παραστράτημα. Τη γυναίκα του διανομέα της Πετρογκάζ τη λένε «Πιτρουγκαζίνα», το στραβολαίμη ειρηνοδίκη «Προυβατίνα», τον μουστακαλή νωματάρχη «Πιρισπουμένη». Τα παρατσούκλια πιάνουν και τους παπάδες. Ένα κοκκινοτρίχη παπά σ’ άλλο χωριό, θα τον βαφτίζανε κοκκινογένη. Στην Αγιάσο πήρε το όνομα «Νταροφούντα» (δηλ. φούντα του καλαμποκιού).\nΑπ’ το ζωικό και τον φυτικό τον κόσμο παίρνουν ονόματα και τα κολλάνε στον καθένα. Το πιο παράξενο παρατσούκλι το’ χε ο γέρο Ταρατόγλου. «Θγιός» Θεός. Ήταν ένας αρχοντοχωριάτης βαρύς, γινατσής, άτεγκτος. Λιγομίλητος για να κάνει μπούγιο στους αχμάκηδες, τους παρακατιανούς, που τους τρομοκρατούσε με τη βουβαμάρα του και το άγριο βλέμμα. Καλοστεκούμενος σε βιός, έγδερνε το μεροκαματιάρη με τσακμακόπετρα. Απ’ την αυγή πριν σκάσει η μέρα, ως τα βασιλέματα να στάζουνε ιδρώτα, και στην πλερωμή τους έτρωγε κανά μισό μεροκάματο «ένεκα η βροχαριά» που σκόλαγαν κατά το μεσημέρι. Σαν είναι ο άνθρωπος κακοστημένος απ’ της μάνας του τη μήτρα, θα’ ναι σ’ όλα του τα καμώματα. Κι ο Θιός τούτος ο επίγειος, είχε ανυφαντάδες και κουσούρια του σατανά. Βασανιστής σ’ εκείνους που αγαπούσε, σαν τον Θεό «ον αγαπά παιδεύει». Στη γυναίκα του, τα παιδιά, τ’ ανίψια του ξεσπούσε η θεοτική του οργή. Δεν είχε μια ώρα καλοσυνάτη, να πει κουβέντα που να μην έχει την πρεπούμενη στιφάδα. Τη γυναίκα του μια καλοπάταγη νοικοκυρά την παρανόμιαζε Παναγιά. Ήταν η μοναδική περίπτωση που χωράτεψε κι αυτό για να ταιριάζει στο δικό του παρατσούκλι που το’ χε καμάρι. Πάντα την περιγελούσε από κλώτσο κι από μπάτσο την είχε. Δυό γιούς αποκτήσανε. Δυό λευκάρια λυγερά σαν παλικαρεύτηκαν. «Δως μου κι άλλα μάτια να τους θωρώ». Ο μεγάλος ο Νικόλας καλοσυνάτος κι ομορφάντρας, χοντροκόκκαλος γεροδεμένος. Είχε το χάρισμα να μιλάει γουστόζικα κι η καρδιά του λουλούδιζε από καλοσύνη κι ημεράδα. Ο μικρός ο Βασίλης, σοβαρός, λιγομίλητος, περεχυμένος από ντροπή για την ομορφιά του. Λυγερόκορμος, δετά φρύδια, θλιμμένο βλέμμα που το υπογράμμιζε το κοντυλογραμμένο μουστάκι. Της μάνας τους την καλοσύνη κληρονόμησαν και τη διάπλαση του Θιού. Κάποτες ο μεγάλος ο Νικόλας αγάπησε μια φτωχιά κοπέλα, την παντρεύτηκε. Ο Θεός έκλεισε τον παράδεισο, τον έκανε αποπαίδι «δεν σε ξέρω …άει στα κομμάτια».\nΗ κυρά Παναγιά, κατάπινε το φαρμάκι, γκρίνια και κατηγόριες, πότε πως έστειλε στη νύφη «τη γυμνοκώλα» ένα ρουχαλάκι για το μωρό, «το μπάσταρδο» που γέννησε, πότε πως οι γιοί της κρατάνε από το δικό της το παλαβό σόι. Σκοτεινιά και μαυρίλα της κόλασης, το σπιτικό τους. Κι ο Βασίλης ο μικρός, σε λίγο, ξεκοπάδισε από το καταραμένο σπίτι. ΄Εκλεψε την Τριανταφυλλιά την υφάντρα, την όμορφη του χωριού. Την έκλεψε μια κι οι γονιοί της δε στέργανε σε τούτο τον γάμο. Φτωχοί ανθρώποι, που θα ’καναν χίλιες μετάνοιες για τέτοιον γαμπρό, μα τους φόβιζε του «Θεού» η οργή. «Που να μπλέξουμε στα νύχια του». Ο Θεός απόμεινε με την κυρά Παναγιά να γκρινιάζει και να τιμωρεί με εμπάργκο τους δύο αποστάτες. Μήτε δραχμή σε κανέναν. Μάζευε στην κασέλα του χρυσάφι και χαιρόταν που οι γιοί του δούλευαν μεροκαματιάρηδες σ΄ αφεντάδες παρακατιανούς να ζήσουν τις φαμίλιες τους. Τα λάδια ξεχειλίζανε στα πιθάρια του Θεού κι οι γιοί του τα’ αγοράζανε μπουκάλι το μπουκάλι. Φαμίλιωσαν κι οι δυό, όμορφα μωρά, γεννήματα της αγάπης, να τα χαίρεται ο κόσμος και τούτος εδώ ο Θιός, «να μην καταπροσωπίζει τις σπορές τους». Έτσι περνούσε στυγνός να καβουρντίζουν τα μέσα του το μίσος και η απονιά. Τα’ αγγόνια, ξεπεταμένα πια, παλικαρόπουλα και κοπελιές πέσανε στη δουλειά και σαν που η νιότη από μοναχή της είναι μία αισιοδοξία κατάφεραν να καλοζούν και να παλεύουν τη φτώχεια. Κι ήρθε το πλήρωμα του χρόνου. Ο Θιός ενενηντάρισε και το σερτιλίκι του τον κρατούσε αποίκο για δράση. Βγήκε να πάει στον καφενέ. Το καλντερίμι σκεπασμένο με παγωμένο χιόνι, γλιστράει σπάει το γόφο του και πέφτει στο στρώμα. Ψυχομαχούσε μια βδομάδα. Γερό κάστρο που δεν πατιέται εύκολα. Η κυρά Παναγιά κάλεσε τα παιδιά, εξηνταπεντάρης ο μεγάλος και τ’ αγγόνια. Γονατίσανε για μετάνοιες. Έτσι και τους είδε ο Θιός αγρίεψε γύρισε κατά το ντουβάρι και παράδωσε την ψυχή του. Άκλαυτος κηδεύτηκε. Μια κηδεία τυπική, για τα μάτια του κόσμου. Ο Παρθένιος ο καλόγηρος πού ’κανε το νεκροθάφτη, μια και μουρντάρεψε τη φωλιά του στο μοναστήρι, βόλεψε το λείψανο, βάζοντας τις βαριές σοφιλιαστές πλάκες στο μνημούρι. Ο Νικόλας που έβλεπε το έργο του νεκροθάφτη πέταξε τον λόγο του σαν αστροπελέκι.\n-Ρίξε βράχια Παρθένη… ρίξε μωρέ!\nΟ Παπά – Δωρόθεος πήρε τον Νικόλα παράμερα και του ’λεγε «ο αποθανών δεδικαίωται…» για αμάρτημα και τα τέτοια.\n-Τι λες μωρέ παπά. Εξήντα πέντε χρονών γίνηκα αυτός κόντεψε να τα εκατοστίσει. Με το μεροκάματο ανέθρεψα τη φαμελιά μου\n-Ναι τέκνον μου. Τώρα κληρονομείτε περιουσία.\n-Να τη βράσω την περιουσία του και ξεκόβοντας τον παπά ξαναφωνάζει στον νεκροθάφτη.\n-Ρίξε βράχια μωρέ Παρθένη, μην ξανασηκωθεί ο ψευτοθιός!!!\nΑναρτήθηκε από mitilinios στις 9:28 μ.μ.


Νέο δυστύχημα με τρακτέρ και θύμα ηλικιωμένο αγρότη - Νέα Κρήτη\nΝέο δυστύχημα με τρακτέρ και θύμα ηλικιωμένο αγρότη\nΗμερομηνία δημοσίευσης: 15/04/2016, 08:34\nΤελευταία ενημέρωση: 15/04/2016, 19:32\nΈνα ακόμη δυστύχημα συνέβη στην Κρήτη και συγκεκριμένα στο Ηράκλειο με εμπλοκή και πάλι τρακτέρ.\nΤο νήμα της ζωής κόπηκε για έναν 75χρονο αγρότη που επέβαινε στο αγροτικό όχημα ,στην περιοχή των Κάτω Ασιτών. Είχε φύγει από το μεσημέρι για αγροτικές εργασίες αλλά δεν γύρισε ποτέ. Το απόγευμα άρχισαν να τον αναζητούν οι δικοί του ,ειδοποιώντας τις αρχές.Δίχως να έχει διευκρινιστεί ακόμη η αιτία,ο άτυχος ηλικιωμένος βρέθηκε νεκρός δίπλα στο τρακτέρ.\nΣτο σημείο έφθασε γύρω στις 9 το βράδυ αστυνομία και ΕΚΑΒ που ειδοποιήθηκαν απο τους οικείους του δίχως όμως να μπορούν να κάνουν το παραμικρό αφού το νήμα της ζωής του 75χρονου είχε ήδη κοπεί.\nΝα σημειωθεί ότι το τελευταίο διάστημα αρκετά είναι τα ατυχήματα με τρακτέρ και με τραγική μάλιστα κατάληξη . Με πιο πρόσφατο εκείνο στην περιοχή των Καψανιανών Κισάμου όταν ένας επίσης αγρότης εκσφεδονίστηκε από τρακτέρ του μετά απο ανατροπή του οχήματος , με αποτέλεμα εκείνος να καταλήξει σε γκρεμό και να αφήσει εκεί την τελευταία του πνοή.


«Δυο άνθρωποι πέθαναν, ένας οικογενειάρχης… Ο 35χρονος ήταν ο πατέρας μου…» – STAR 92.9\n17 Σεπτεμβρίου, 2021 at 2:38 μμ\nΗ συγκλονιστική κατάθεση ψυχής της Κατερίνας Χαραλάμπους, ανήμερα της μαύρης επετείου που συντάραξε την ζωή της – To απροσδόκητο διπλό θανατηφόρο που στοίχισε τη ζωή, στον πατέρα της-«Και ξαφνικά, όλα μα όλα πνίγηκαν στο μαύρο»\nΗ αγαπημένη δημοσιογράφος του ΡΙΚ, Κατερίνα Χαραλάμπους, πέρασε σε μία συγκλονιστική ανάρτηση στον προσωπικό της λογαριασμό στο facebook, που αφορά τραγικό διπλό θανατηφόρο δυστύχημα, κατά το οποίο έχασε τη ζωή ο πατέρας της και τραυματίστηκε ο τρίχρονος αδελφός της.\nΞημέρωσε μαύρη μέρα για την Κατερίνα Χαραλάμπους και οι θύμισες του αδίκου χαμού του πατέρα της, ξαναήρθαν στο προσκήνιο για άλλη μια χρονιά, παρόλο που ίδια όπως παραδέχεται, κανένας χρόνος δε γιάτρεψε καμιά πληγή.\nΣε ένα άκρως συγκινητικό μήνυμα, με ανατριχιαστικές λεπτομέρειες, μοιράζεται το πως βίωσε ίδια το απροσδόκητο γεγονός που συντάραξε την ζωή της και συγκλονίζει.\n«Πάλι αυτη η μέρα. Με θυμάμαι ενα κοριτσακι με τα μαλλιά κάτω γεματα κόμπους απο το παιχνίδι, με κόντο παντελονάκι κ ξυπολητη. Καθομουνα διπλα στη μάμμα, τι ομορφη με την μπλε ολόσωμη φορμα, χτενισμενα ωραία μαλλια… θα γιορταζε τα γενεθλια της με τον μπαμπά. Διπλα μας κ η γιαγια μου… θα εμενα εκει το βράδυ με τον αδελφό μου.\nΚαι ξαφνικα κάτι ειδε, κατι ακουσε, κατι έμαθε και ολα μα όλα πνιγηκαν στο μαύρο.\n…Και με θυμάμαι μετά με ενα φόρεμα μαυρο με καφε λουλουδάκια ή καφέ με λουλουδακια… μια αλογοουρα με μαυρη κορδέλα. Καθομουνα στην επιχωση κ εβλεπα ενα πλοιο που εφευγε…\nΤι μεσολαβησε απο το ανεμελο κοριτσακι στο ωριμο κοριτσι;\nΤι εγινε σε λιγες ώρες;\nΕνα διπλο θανατηφόρο δυστύχημα.\nΔυο ανθρωποι πεθαναν, ο ένας οικογενειαρχης, 35 ετων. Αφησε πισω του γυναικα κ 2 παιδια. Το ένα, 3 ετών να δινει μάχη για τη ζωή. Δεν ειναι αριθμοί κ ηλικίες… Ο 35χρονος, ο πατερας μου, το 3χρονο ο αδελφός μου…\nΤα πρωτοσελιδα εγραφαν: Δινει μαχη το 3χρονο αγγελουδι κ μια φωτογραφια του στο κρεββατι του Μακαρειου Νοσοκομείου. Εκει εγκατασταθηκε η μητερα μου… σε μια καρεκλα να περιμενει το αγγελακι της να ξεπερασει τον κινδυνο.\nΚαι καπως έτσι όλα αλλαξαν…όλα.\nΚαι περασαν τα χρονια, αλλά κανενας χρόνος δεν γιατρεψε καμιά πληγη.\nΑπλα έμαθα να ζω με την απωλεια, κ καθε τοσο αυτη η πληγη ανοιγει κ αιμορραγει. Στις χαρες…. στις λυπες…. στα δυσκολα… οσα χρονια κ αν περασουν.\nΔεν ειπαμε ποτέ γιατί… απλά ανεβηκαμε τον δικο μας γολγοθά. Σιγουρα άλλα μονοπατια θα βαδίζαμε…. άλλο δρομο σχεδίασε ο Θεος για μας. Η δοκιμασια σκληρη, αλλά βρηκαμε τη δυναμη κ προχωρησαμε.\nΚαι ζουμε κ γελαμε κ γιορταζουμε…\nΕτσι ειναι η ζωή… και ο Αγγελος μας, μας προσεχει απο ψηλα… το ξερω…. το βιωσα αρκετες φορές. Αλλά φροντισε κ αφησε κ εδω στη γη αγγελους…»\nΒροχή έπεσαν τα φιλιά του #TheBachelorGR! Δεν προλάβαινε να πάρει… ανάσα! Ο Αλέξης Παππάς έφαγε την πρώτη του χυλόπιτα! Η Αθήνα – κοτόπουλο μπλόκο – δεν πειράζει φιλιά από το πρώτο ραντεβού!\nΟ νικητής του veto, οι υποψήφιοι αποχώρησης και οι εντάσεις – O Βασιλιάς, ο Γελωτοποιός και η Ρομπέν των Δασών – Η ψυχροπολεμική ατμόσφαιρα στο σπίτι του #BigBrotherGR και τα τρυφερά τετ α τετ ανάμεσα στον Παναγιώτη και την Ανχελίτα\nΗ Βανέσα Βενέτη συγκλονίζει – Η τρανς γυναίκα του #GameOfChefsGR που η προσπάθεια της θα προβληθεί απόψε «Δεν μου επιτρέπουν να δω την 10χρονη κόρη μου μετά την φυλομετάβαση, γιατί είμαι τρανς»\nΟ Γιάννης Βαρδής αποκάλεσε τον Αργυρό, λίγο… και άπειρο για το #TheVoiceGR – Τι είπε για την έκβαση της υπόθεσης με τα τραγούδια της Πάολας και του Βέρτη που εκκρεμεί στο δικαστήριο;\nΗ γνωριμία Καινούργιου – Έλενας Πολυχρονοπούλου, τα «Διλήμματα» και η κοκαΐνη – Κατέρρευσε στη φυλακή – Ο πατέρας της μιλά για όλα στην «Super Κατερίνα» – Τι λέει η μητέρα της στο «Live News»\nH Βίσση τραγουδά, ο 9χρονος πιανίστας – παιδί θαύμα – Στέλιος Κερασίδης, παίζει στο πιάνο, ενώ ο Καρβέλας παρακολουθεί! «Από τα πιo ωραία, συγκινητικά & τρυφερά που μου έχουν συμβεί στη καριέρα μου»\nΑλεξάνδρα Παλαιολόγου και Σωτήρης Χατζάκης χώρισαν μετά από δύο χρόνια σχέσης – Η τελευταία δημόσια εμφάνιση πριν τον χωρισμό τους\nΔιπλό ατύχημα για τη Σοφία Μουτίδου σε χέρι και πόδι – Οι αναρτήσεις της «Η ζωή είναι σκρόφα, με το συμπάθειο»\nΕπτασφράγιστο μυστικό για τουλάχιστον 90 χρόνια η διαθήκη του Φίλιππου – Τι συνέβη στην περίπτωση της πριγκίπισσας Diana.\nΗ τηλεφωνική επικοινωνία της Βασίλισσας Ελισάβετ με την «αντάρτισσα των βρετανικών ανακτόρων» – Γιατί η βασίλισσα κάλεσε στη κηδεία του πρίγκιπα Φίλιππου την φημολογούμενη ερωμένη…\nΗ Αθηνά NY ήταν η εκλεκτή του Αλέξη Παππά στο The Bachelor! Την καρδιά του Αλέξη Παππά κατόρθωσε τελικά να…\nΒασίλισσα Ελισάβετ: Πρότεινε Βασιλικό Τίτλο Στον Άρτσι\nTι είπαν William & Harry στην κηδεία του παππού τους, πρίγκιπα Φίλιππου – Ειδικοί «διάβασαν» τα χείλη τους Η βασίλισσα Ελισάβετ…


Elif: Η Αρζού παίρνει χρήματα από τον λογαριασμό της εταιρείας! - TV - Athens magazine\nElif: Η Αρζού παίρνει χρήματα από τον λογαριασμό της εταιρείας!\n3 Αυγούστου 2018 09:33\nΗ Αρζού παίρνει χρήματα από τον λογαριασμό της εταιρείας και ο λογιστής τής λέει πως πρέπει να ενημερώσουν τον Κενάν αλλά εκείνη αντιδρά.\nΟ Μελίχ πιέζει τον Σαντίκ να βρει το cd. Η Αλιγιέ κάνει παρατήρηση στον Σελίμ επειδή σερβίρει και προσβάλει και τη Ζεϊνέπ.\nΟ Σελίμ ζητάει από τη μητέρα του να φύγει και παρηγορεί τη Ζεϊνέπ. Εκείνη την ώρα εμφανίζεται η Πελίν θυμωμένη και του λέει πως τον περίμενε για ώρες στη σχολή. Ο Σελίμ της απαντάει πως δεν της είχε υποσχεθεί τίποτα.\nΗ Πελίν φεύγει και τηλεφωνεί αμέσως στην Αλιγιέ.


ΑΕΚ - Παντελής Θαλλασινός: Στις αρνητικές συνθήκες που... - Sportdog.gr - Αθλητικά Νέα | Ειδήσεις | Sport\n24/05/20 - 11:25\n"Πείνα χωρίς κότες και κήπο - Κάντε στρατιωτικό νόμο" - Αποθέωση Κραουνάκη - Τρέλα για Αγιά Σοφιά!\nΑΕΚ - Παντελής Θαλασσινός: Στις αρνητικές συνθήκες που διαμορφώθηκαν εξαιτίας του κορωνοϊού αναφέρθηκε ο Π. Θαλασσινός. Ο καλλιτέχνης μίλησε στο sportdog για τις αντιδράσεις που υπήρξαν για τα μέτρα στήριξης, σχολίασε τον θόρυβο που προέκυψε από την κινητή συναυλία της Πρωτοψάλτη, τις αξιώσεις Κραουνάκη, ενώ η συζήτηση δεν θα μπορούσε να μην εχει και ποδόσφαιρο.\n«Ο Κραουνάκης ζήτησε δικαιώματα όχι γιατί πεινάει, αλλά επειδή δεν γουστάρει τα τραγούδια του να παίζονται έξω από το Μέγαρο Μαξίμου. Μπορεί να μη γουστάρει να χειροκροτεί ο πρωθυπουργός τα τραγούδια του. Εγώ του δίνω χίλια δίκια. Φυσικά και να ζητήσει αποζημίωση που παίχτηκαν τα τραγούδια του χωρίς να τον ρωτήσουν. Τους δημιουργούς τους έχουν στην τελευταία τρύπα της φλογέρας. Ο δημιουργός μπορεί να απαγορεύσει να περιφέρουν τα τραγούδια του εκεί που δεν θέλει. Μπορεί να μη θέλει να τα παίζουν σε σκυλάδικα. Έτσι έκανε και η κόρη του Λοΐζου, η οποία είπε “δεν θέλω το ΠΑΣΟΚ να χρησιμοποιεί το “Καλημέρα ήλιε καλημέρα” γιατί δεν έχει καμία σχέση με τον πατέρα μου και την ιδεολογία του”. Είναι σαν κάνεις εσύ εκπομπή στην τηλεόραση και το παίζουν 20 και 30 φορές».\nΔΙΑΒΑΣΤΕ ΕΠΙΣΗΣ: Κόλπο γκρόσο από Τίγρη-Ίβιτς - Αυτός υπογράφει στην ΑΕΚ - Είναι χάφαρος που οργώνει το γήπεδο!


«Ήμασταν νικητές και όχι κλαψιάρηδες» | KateriniSport.gr\nαπό Νίκος Παναγιωτόπουλος | Μάι 16, 2022 18:27 | Basket, Ευρώπη | 0 Σχόλια\nΤο καλοκαίρι του 1996, ο Ολυμπιακός συμπλήρωνε πενταετία κυριαρχίας στο εγχώριο πρωτάθλημα, αλλά το πρόσφατο ευρωπαϊκό κλέος του άσπονδου εχθρού στο Παρίσι έμοιαζε με μύγα στη μαρμελάδα του. Το πολύκροτο διαζύγιο με τον Γιάννη Ιωαννίδη είχε δημιουργήσει συνθήκες διχασμού στις κερκίδες και τα αρχικά σκαμπανεβάσματα πολλαπλασίασαν την αναταραχή. Τα νερά ηρέμησαν όταν οι «ερυθρόλευκοι» αποκαθήλωσαν τον Παναθηναϊκό από τον ευρωπαϊκό θρόνο με 20άρα μέσα στο ΟΑΚΑ στα προημιτελικά.\n«Νίκες εκτός έδρας όπως αυτή στο ΟΑΚΑ, αλλά και οι προηγούμενες δύο στο Βελιγράδι, τονώνουν την αυτοπεποίθηση μίας ομάδας», μου έλεγε πρόσφατα ο Μίλαν Τόμιτς, που έχει ζήσει από μέσα και τα 10 φάιναλ-φορ του Ολυμπιακού.\nΟι «κόκκινοι» μπήκαν στα πλέι-οφ με απόλυτο μειονέκτημα και σφράγισαν το εισιτήριό της για τη Ρώμη μέσα στα μέτωπα του πολέμου. Απέναντι στην Παρτίζαν κέρδισε το πρώτο ματς στο Βελιγράδι (όχι βέβαια στην Μπεογκράντσκα, που ακόμη ήταν οικόπεδο, αλλά στην Πιονίρ), έχασε το δεύτερο μέσα στο Φάληρο ενώ όλοι θεωρούσαν το 2-0 ακλόνητο στάνταρ και πήγε και ξανακέρδισε, ο αθεόφοβος, στη Γιουγκοσλαβία: 71-81, 60-61, 69-74. Τρία διπλά.\nΗ απερίγραπτη αγωνία του ταξιδιωτικού πράκτορα Γιώργου Κοκοβίνου που συνεργαζόταν με τον Ολυμπιακό, να κλείσει πτήσεις και δωμάτια μέσα στη νύχτα της Τρίτης, για το τρίτο ματς που ήταν προγραμματισμένο για την Πέμπτη, ήταν ένα πάθημα που έγινε μάθημα. Έκτοτε, όλοι προνοούν για να μη μετανοούν.\nΕυτυχώς, βρέθηκε διαθέσιμο τσάρτερ και η ομάδα πέταξε κανονικά το επόμενο μεσημέρι, στραπατσαρισμένη αλλά έτοιμη για νέα μάχη. Οι δημοσιογράφοι, με πρώτο εμένα που ανέλαβα την τηλεοπτική περιγραφή, μείναμε στο βομβαρδισμένο ξενοδοχείο «Yugoslavia», που στη ρεσεψιόν είχε ακόμη χαλάσματα.\nΤο μεσημέρι του ημιτελικού στη Ρώμη με βρήκε με ημικρανίες, για πρώτη και μοναδική φορά στη ζωή μου. Η προετοιμασία για τη ραδιοφωνική μετάδοση έγινε σε ένα σκοτεινό δωμάτιο ξενοδοχείου, ανάμεσα σε ψυχρολουσίες στο ντους. «Εάν χάσει ο Ολυμπιακός στον ημιτελικό, θα γυρίσω πρόωρα στην Ελλάδα», ανακοίνωσα στον Συρίγο, με τόνο παρακλητικό. Δεν ξέρω τι ακριβώς προσδοκούσα από την επιστροφή στα πάτρια εδάφη, αλλά κεφάλι που πάει να σπάσει δεν σκέφτεται λογικά. Κάποιος προσφέρθηκε να με ξεματιάσει από το τηλέφωνο, αλλά του το έκλεισα κατάμουτρα και έσφιξα τα δόντια.\nΟ Ολυμπιακός δεν ηττήθηκε στον ημιτελικό και το εισιτήριό μου δεν άλλαξε. Ξεπάστρεψε την πρωταθλήτρια Σλοβενίας που προσγειώθηκε ξεκούδουνα στο φάιναλ-φορ και έφτασε καμαρωτός στο ραντεβού του τίτλου, για τρίτη φορά μέσα σε μία τετραετία. Η τελευταία βραδιά των πλέι-οφ είχε εξελιχθεί σε νύχτα του Αγίου Βαρθολομαίου για τα φαβορί, που ηττήθηκαν, όλα, στην έδρα τους: η Ολύμπια Μιλάνο από τη συνώνυμη Ολύμπια Λιουμπλιάνας, η Φορτιτούντο Μπολόνια από τη Μπαρτσελόνα και η Εφές Πίλσεν από τη Βιλερμπάν.\nΟ Ολυμπιακός είχε αποκλείσει τον πλέον μισοδιαλυμένο Παναθηναϊκό του Μάλκοβιτς με 2-0 και περίμενε να μάθει τους αντιπάλους του, με τα πόδια αραγμένα στον καναπέ και με τους μαγεμένους οπαδούς του να κάνουν ήδη πλιάτσικο στα διαθέσιμα εισιτήρια. Από εκεί που ετοιμαζόταν για φάιναλ-φορ με δύο ιταλικές ομάδες επί ιταλικού εδάφους, βρέθηκε να συγχρωτίζεται με Σλοβένους, Γάλλους και άλλες δημοκρατικές δυνάμεις.\nΟ Ολυμπιακός δεν είχε δα την καλύτερη ομάδα της ιστορίας του. Στους πρώτους μήνες της σεζόν, γνώρισε ντροπιαστικές ήττες από τον ΒΑΟ και τον Παπάγου. «Έχω δοκιμάσει τα πάντα», μουρμούριζε ο Ντούσαν Ίβκοβιτς βλέποντας άλλη μία ήττα να πλησιάζει. «Λούσου με Ούλτρεξ και θα δεις», ακούστηκε από την άκρη του πάγκου η φωνή του προσωρινά παραγκωνισμένου Δημήτρη Παπανικολάου.\n«Ήμασταν όμως μία πολύ δεμένη ομάδα», τονίζει ο Τόμιτς. «Δεκαπέντε επαγγελματίες νικητές και όχι κλαψιάρηδες. Σε κάθε αναποδιά, λέγαμε πάμε παρακάτω». Ο Παναγιώτης Φασούλας ισχυρίζεται ότι οι παίκτες του Ολυμπιακού του 1996-97 «πήγαιναν στα μπουζούκια όχι στις νίκες, αλλά στις ήττες». Όχι για γλέντι, αλλά για σύσφιξη σχέσεων και για όρκους ανασυγκρότησης.\nΟ Ίβκοβιτς έδιωξε τον έναν από τους δύο Αμερικανούς του (Ουίλι Άντερσον), αλλά το ισχυρό συμβόλαιο του δεύτερου επέβαλε μορατόριουμ. Με τους Έλληνες της ομάδας, Φασούλα, Σιγάλα και Παπανικολάου, καλά καλά δεν μιλιόταν. Ο αντικαταστάτης του Άντερσον, Έβρικ Γκρέι, πιάστηκε ντοπέ και εκπαραθυρώθηκε.\nΕπιφορτισμένος με τη μπαγκέτα του κουμανταδόρου σε μία ομάδα όπου κανένας δεν μιλούσε με κανέναν, ο πανταχόθεν βαλλόμενος Ντέιβιντ Ρίβερς, ο ξένος με το ισχυρό συμβόλαιο που λέγαμε, εμφανίστηκε στη Ρώμη οπλισμένος με μαγικό ραβδάκι και μετέτρεψε το ασχημόπαπο σε Ρωμαίο αυτοκράτορα. Στους δύο αγώνες του φάιναλ-φορ, ο Αμερικανός πέτυχε 54 πόντους.\n«Εάν μπορούσα να προσθέσω στον τωρινό Ολυμπιακό έναν παίκτη από το παρελθόν, θα επέλεγα τον Ρίβερς», εξομολογείται ο Μίλαν Τόμιτς. «Ήταν ένας γκαρντ γρήγορος, ικανός σε όλα, κομμένος και ραμμένος για το σύγχρονο μπάσκετ». Ο ίδιος ο Τόμιτς είχε μετατοπιστεί τότε στη θέση “2”, ώστε να χρησιμοποείται συχνά δίπλα στον Ρίβερς. Στον ημιτελικό, πάντως, έπαιξε και πλέι-μέικερ, όταν ο Αμερικανός φορτώθηκε με φάουλ.\n«Θα δώσουν το κύπελλο στη Μπαρτσελόνα, ώστε να την εξευμενίσουν για την κλοπή του Παρισιού», προφήτευαν οι Κασσάνδρες στα μετόπισθεν. Οι Ισπανοί είχαν στο παρκέ τον Σάσα Τζόρτζεβιτς, αλλά οι -ιτς του Ολυμπιακού ήταν κουαρτέτο, εάν συνυπολογιστεί ο μοναδικός -ατς: Ίβκοβιτς, Τόμιτς, Τάρλατς, Νάκιτς. «Χωρίς Σέρβους δεν παίρνεις κύπελλο», μουρμούριζε από τον πάγκο της ΑΕΚ ο Ιωαννίδης, ηττημένος από τη Ρεάλ του Ομπράντοβιτς και απολυμένος από τον Σωκράτη Κόκκαλη μερικούς μήνες νωρίτερα.\nΓια πρώτη φορά μετά τη διπλή αυτοκαταστροφή του Τελ Αβίβ (1994) και της Σαραγόσα (1995), ο Ολυμπιακός πήγε να διεκδικήσει ευρωπαϊκό τρόπαιο με την προσοχή στραμμένη στον πραγματικό εχθρό και όχι στον Παναθηναϊκό. Το ίδιο ευτύχημα συνέβη στους «πράσινους» έναν χρόνο νωρίτερα , στο Παρίσι.\nΤο ελληνικό μπάσκετ μπορεί να είχε κατακτήσει το πρώτο του Κύπελλο Πρωταθλητριών πιο νωρίς, αν δεν επέτρεπε στους «εμφυλίους» να τρώνε τα σωθικά του. Το αφοριστικό αφήγημα κατέρρευσε το 2009 στο Βερολίνο, όταν ο νικητής του ελληνοελληνικού ημιτελικού σήκωσε και την κούπα, αλλά τότε το διαβάσαμε διαφορετικά: «Αφού πάθαμε και ξαναπάθαμε, επιτέλους μάθαμε».\nΟι ημικρανίες που με βασάνισαν επί συναπτό, μαρτυρικό τριήμερο εξαφανίστηκαν ως διά μαγείας το βράδυ του ημιτελικού. Ο Ολυμπιακός πάσχιζε να διαβεί για πρώτη φορά τον Ρουβίκωνα και είχε με το μέρος του ένα στοιχείο που του έλειψε τη διετία 1994-95. Αυτή τη φορά, ο «αιώνιος εχθρός» ήταν απών. Ο ημιτελικός έφερνε απέναντί του όχι τον Παναθηναϊκό, αλλά ξένη ομάδα. Τεράστιο πλεονέκτημα, για όσους είχαν ζήσει τον εμφύλιο σπαραγμό που προηγήθηκε.\nΟ Ίβκοβιτς πήρε τους παίκτες του και τους πήγε στην ακροθαλασσιά του Λίντο το πρωινό του τελικού, για να τους αποφορτίσει. Το ίδιο έμελλε να κάνει και το 2012, στην Κωνσταντινούπολη. «Ναι, πιάνει αυτό το κόλπο», διηγείται ο Τόμιτς, «αλλά εξαρτάται και από την ομάδα. Άλλωστε όλα κρίνονται από το αποτέλεσμα. Εάν χάναμε από τη Μπαρτσελόνα, θα έλεγαν όλοι ότι πήγαμε για καφέ αντί να κάνουμε προπόνηση και θα έστελναν τον προπονητή στην κρεμάλα».\nΟι παίκτες του Ολυμπιακού αποφορτίστηκαν τόσο πολύ, ώστε αστοχούσαν ακόμα και στα καρφώματα. Ο Ίβκοβιτς αντιδρούσε με χειροκρότημα ενθάρρυνσης. Αν ήταν ο «ξανθός» στη θέση του, θα τον τσιμέντωνε τον φουκαρά τον Φράνκο Νάκιτς στον βυθό του Τίβερη. Ίσως αυτή η στάση να έκανε, τελικά, τη διαφορά. Ο Ολυμπιακός έπαιξε απτόητος το μπάσκετ του μόλις καθάρισε το μυαλό του και ανέτρεψε πολύ γρήγορα και μεθοδικά το αρχικό μειονέκτημα.\nΣτο ημίχρονο, το σκορ ήταν 31-29. Και λίγο αργότερα, 39-29 με τρίποντο του Γιώργου Σιγάλα, του ανθρώπου που θα παραλάμβανε πρώτος το κύπελλο. Το δεύτερο μέρος θύμιζε Κολοσσαίο. Χριστιανοί εναντίον λιονταριών. Τελείωσε με 15άρα υπέρ του Ολυμπιακού: 73-58. Η Μπαρτσελόνα έβαλε 29 πόντους σε κάθε εικοσάλεπτο και δεν είχε καν το άλλοθι του 1996 για να παρηγορηθεί.\nΟ καημένος ο Αϊτο Ρενέσες έχασε τον 6ο τελικό της καριέρας του, σε ισάριθμες απόπειρες, ένας Ιωαννίδης της Καταλωνίας. «Αυτός είναι η κατάρα της ομάδας, ας τον διώξουν να ησυχάσουμε», τον στόλισε μέσα από τα αποδυτήρια της ίδιας της ομάδας του, βρίζοντας σαν ξένος φαντάρος, ο Σάσα Τζόρτζεβιτς. «Έχουμε για προπονητή τον σενιόρ Κανένα», συνέχισε τα γλυκόλογα ο μετέπειτα λιμανίσιος Αρτούρας Καρνισόβας.\nΕλόγου μας, πάλι, βλέπαμε τα κοκκόρια μας να γεννάνε λαχταριστά αυγά, γεμιστά με σαμπάνια. Συμπεριλαμβανομένου του Κυπέλλου Κόρατς που κατέκτησε ο Άρης την άνοιξη της ίδιας χρονιάς, με θρίαμβο επί της γηπεδούχου Τόφας στην Προύσα, μετρούσαμε πια τρία ευρωπαϊκά τρόπαια σε δώδεκα μήνες. Ο φτωχός συγγενής κλείδωνε αμετάκλητα στο χρονοντούλαπο τον καιρό της πενίας.\nΟ Παναγιώτης Φασούλας άναψε πούρο στον πάγκο πριν ακόμη ολοκληρωθεί ο τελικός, αποφασισμένος να ξορκίσει τα φαντάσματα τριών τραυματικών φάιναλ-φορ: ΠΑΟΚ 1993, Ολυμπιακός 1994 και 1995. «Τελείωσε, το πήραμε», είπε στον Τόμιτς δύο λεπτά πριν το τέλος, με τη διαφορά σε διψήφιο νούμερο. Ο Μίλαν του συνέστησε υπομονή: «Περίμενε ρε μαλάκα, δεν είδες τι πήγε να πάθει ο Παναθηναϊκός πέρυσι;»\nΗ εκκίνηση για το ταξίδι της επιστροφής δόθηκε όχι από το Φιουμιτσίνο, αλλά από ένα μισοέρημο στρατιωτικό αεροδρόμιο, που βγήκε από τη ναφθαλίνη μόνο και μόνο για να εξυπηρετήσει τις ορδές των Ελλήνων ταξιδιωτών. «Θα σας βάλω σε ένα τσάρτερ με φιλάθλους», προειδοποίησε ο προαναφερθείς ταξιδιωτικός πράκτορας, «αλλά δεν θα έχετε πρόβλημα. Εσείς οι δημοσιογράφοι θα καθίσετε στην πρώτη θέση του αεροπλάνου και οι άγριοι πίσω». Ακούσαμε, φυσικά, τα σχολιανά μας. Ήταν αδύνατο να περάσουμε απαρατήρητοι.\nΛίγη ώρα μετά την απογείωση, αναδύθηκε από τη γαλαρία του αεροσκάφους η γλυκιά ευωδιά της μαριχουάνας. Ανήμερα Μεγάλη Παρασκευή και με τους επιτάφιους να βγαίνουν στους δρόμους, οι απεσταλμένοι των εφημερίδων φτάσαμε στην Αθήνα μαστουρωμένοι, δίχως να εξαιρούνται οι άκαπνοι πολίτες της πρώτης θέσης. Πώς το έγραψε ο ποιητής; Μέχρι που να πιάσουμε Περού, το φορτίο θα το ‘χουμε καπνίσει.\nΟ Ολυμπιακός κατέκτησε και το πρωτάθλημα Ελλάδας, μια τρίτη στέψη μέσα σε ένα τετράμηνο. Λίγες εβδομάδες αργότερα, αξιώθηκε να βγει ραντεβού με τον Μάικλ Τζόρνταν στο Παρίσι. «Είμαστε η καλύτερη ομάδα της τελευταίας πενταετίας σε ολόκληρη την Ευρώπη», δήλωσε σεμνά ο Σιγάλας. Ωστόσο, το «triple crown» του 1997 αποδείχθηκε κύκνειο άσμα, αφού 13 από τα επόμενα 14 πρωταθλήματα κατέληξαν στον άσπονδο εχθρό της απέναντι όχθης. Στον ευρωπαϊκό τελικό που ακολούθησε, το ελληνικό μπάσκετ εκπροσωπήθηκε από την ΑΕΚ, με τιμονιέρη μάλιστα τον Ιωαννίδη.\nΟ Ολυμπιακός επέστρεψε στον θρόνο το 2012, με νέα τριπλή ομοβροντία τροπαίων, διαφορετική διοίκηση και αφεντικό ξανά τον γεροπαράξενο Ίβκοβιτς. Κολυμπώντας κόντρα στο ρεύμα, ανεβαίνοντας τα σκαλιά τρία τρία από την αριστερή πλευρά. Κάποιοι από τους ήρωες της Κωνσταντινούπολης ήταν ακόμη αμούστακα παιδιά, όταν ο Φασούλας άναβε το πούρο της πρώτης φοράς.\n*Tα αποτελέσματα του φάιναλ-φορ του 1997, στο Παλαέουρ της Ρώμης: Ολυμπιακός-Ολύμπια Λ. 74-65, Μπαρτσελόνα-Βιλερμπάν 77-70 (ημιτελικοί), Ολύμπια-Βιλερμπάν 86-79 (μικρός τελικός), Ολυμπιακός-Μπαρτσελόνα 73-58 (τελικός). Στον ματς του τίτλου, ο Ντούσαν Ίβκοβιτς χρησιμοποίησε τους Ρίβερς 26, Σιγάλα 7, Νάκιτς, Τάρλατς 11, Φασούλα 6, Μπακατσιά 1, Παπανικολάου 11, Τόμιτς 9, Βελπ 2, Γαλακτερό. Για τη Μπαρτσελόνα του Αΐτο Ρενέσες έπαιξαν οι Τζόρτζεβιτς 6, Φερνάντεθ, Καρνισόβας 14, Χιμένεθ 16, Ρίβας 6, Ρ.Τζοφρέσα 9, Εστεγιέρ 3, Αντρέου 2, Μπος, Ντουένιας 2.


Κιτ Κάρσον: Αυτό το μέρος είναι γνωστό για τα μουσεία. Απολαύστε την τοπική κουλτούρα της περιοχής σε: Μουσείο Cheyenne Wells Old Jail Museum. Υπάρχουν πολλά πράγματα να εξερευνήσετε, καθώς και τοπικά αξιοθέατα, όπως: Γήπεδο Γκολφ του Eads και Kiowa County Office. Κιτ Κάρσον: Αυτός ο φιλόξενος προορισμός έχει κάτι για όλους.\nΕίτε σχεδιάζετε να διαμείνετε για μια νύχτα είτε για μία εβδομάδα, η περιοχή γύρω από: Κιτ Κάρσον διαθέτει καταλύματα για κάθε ανάγκη. Αναζητήστε ξενοδοχεία κοντά σε: Κιτ Κάρσον στη Hotels.com ρίχνοντας μια ματιά στον online χάρτη μας. Οι χάρτες μας προβάλλουν τις περιοχές και τις γειτονιές γύρω από κάθε ξενοδοχείο της περιοχής (Κιτ Κάρσον), ώστε να μπορείτε να δείτε πόσο κοντά είστε από σημεία ενδιαφέροντος και αξιοθέατα. Κατόπιν, μπορείτε να κάνετε την αναζήτησή σας πιο συγκεκριμένη μέσα στην ευρύτερη περιοχή. Οι καλύτερες προσφορές ξενοδοχείων (Κιτ Κάρσον) είναι εδώ με την εγγύηση χαμηλότερης τιμής μας.\n• Γήπεδο Γκολφ του Eads\n• Κέντρο Επισκεπτών του Eads\n• Εθνική Ιστορική Τοποθεσία Σφαγής του Sand Creek\n• Πάρκο Medicine Arrow Park


Γίνε CEO for One Month – Adecco Greece\nΤο CEO for One Month είναι μια πρωτοβουλία που προσφέρει στους νέους τη δυνατότητα να αναπτύξουν και να παρουσιάσουν τις ηγετικές τους δεξιότητες, να μάθουν τι χρειάζεται για να πετύχουν ως επικεφαλής επιχειρήσεων και να αποκτήσουν τις δεξιότητες και την εμπειρία που χρειάζονται για να ξεκινήσουν δυναμικά τη σταδιοδρομία τους. Σε τοπικό επίπεδο, επιλέγεται ο πιο ταλαντούχος εκ των υποψηφίων που κάνουν αίτηση, ο/η οποίος/α ακολουθεί για ένα ολόκληρο μήνα το πρόγραμμα του επικεφαλής στη χώρα ή στο Cluster όπου ανήκει η χώρα του/της , εργάζεται δίπλα του και μαθαίνει πώς είναι η ζωή ενός ηγετικού στελέχους μιας πολυεθνικής εταιρείας.\nΤα τελευταία εφτά χρόνια, περισσότεροι από 250 συμμετέχοντες σε όλον τον κόσμο είχαν την καταπληκτική αυτή ευκαιρία.\nΣτη συνέχεια, οι δέκα πιο ταλαντούχοι από τους επιλεγμένους σε τοπικό επίπεδο CEOs for One Month συμμετέχουν σε ένα παγκόσμιο Bootcamp. Ένας εξ αυτών επιλέγεται για να εργαστεί μαζί με τον Global CEO του Ομίλου Adecco για ένα μήνα.\nΟι αιτήσεις συμμετοχής για το πρόγραμμα του 2021 έκλεισαν στις 16 Απριλίου.\nΜάθε περισσότερα για το πρόγραμμα CEO for One Month εδώ.\nCEO for One Month Ελλάδας, Ρουμανίας, Βουλγαρίας\nΤο πρόγραμμα CEO for One Month δίνει την ευκαιρία σε έναν ταλαντούχο υποψήφιο, σε κάθε χώρα/περιοχή όπου υλοποιείται, να δει πώς είναι να ηγείται μιας εταιρείας, μαθαίνοντας στο πλευρό της διοίκησης ενός παγκόσμιου οργανισμού.\nΣε τοπικό επίπεδο, οι υποψήφιοι μετά την υποβολή της αίτησής τους, περνούν από μια ολοκληρωμένη διαδικασία αξιολόγησης για την επιλογή εκείνου/ης που θα αναλάβει τον ρόλο του CEO for One Month στο Cluster Ελλάδας, Ρουμανίας, Βουλγαρίας. Η θέση είναι έμμισθη με σκοπό την υποστήριξη της εκπαίδευσης και της επαγγελματικής εξέλιξης του υποψηφίου που θα επιλεχθεί. Οι επιλεγμένοι ‘CEOs for One Month’, ως μέλη ενός παγκόσμιου δικτύου, λαμβάνουν συνεχή καθοδήγηση και έχουν ενδιαφέρουσες επαγγελματικές ευκαιρίες στον Όμιλο Adecco.\nΟ/η υποψήφιος/α που θα επιλεχθεί, θα εργαστεί για έναν μήνα (στο διάστημα Ιούνιος-Ιούλιος) δίπλα στον Cluster Head Ελλάδας, Ρουμανίας, Βουλγαρίας, κύριο Κωνσταντίνο Μυλωνά.\n*Από τους *CEOs for One Month όλων των χωρών όπου υλοποιείται το πρόγραμμα επιλέγεται ο Global CEO for One Month, ο οποίος/ η οποία εργάζεται στη συνέχεια για ένα μήνα υπό την καθοδήγηση του CEO του Ομίλου Adecco, Alain Dehaze (τον Σεπτέμβριο).\nCEO for One Month 2020, Adecco Group Greece\nCEO for One Month 2020 η Εύη Αληφραγκή\nΜετά από μια απαιτητική διαδικασία επιλογής, η Παρασκευή Αληφραγκή αναδείχθηκε ως η “CEO for One Month” από το Όμιλο Adecco Ελλάδας το 2020, και εργάστηκε δίπλα στον Κωνσταντίνο Μυλωνά, Cluster Head του Ομίλου Adecco σε Ελλάδα και Βουλγαρία, αλλά και δίπλα σε υψηλόβαθμα στελέχη του οργανισμού στην Ελλάδα. Το πρόγραμμα CEO for One Month του Ομίλου Adecco προσφέρει σε νέους την επαγγελματική εμπειρία που χρειάζονται για να ξεκινήσουν τη σταδιοδρομία τους. Μια εμπειρία από τον πραγματικό κόσμο της εργασίας, που δεν μπορεί να διδαχθεί στο σχολείο ή στο πανεπιστήμιο. Κατά τη διάρκεια του μήνα αυτού, η Παρασκευή είχε την ευκαιρία να αποκτήσει προσωπική εμπειρία του τι σημαίνει να ηγείσαι ενός πολυεθνικού οργανισμού. Μετά το τέλος του προγράμματος, η Παρασκευή εντάχθηκε στο δυναμικό του Ομίλου Adecco.


Τρίτη (06-09-2016) και ώρες από 08.00 έως 15.00 ΔΡΟΜΟΛΟΓΙΟ: Θεριακήσι – Κοπάνη – Βαρυάδες – Δερβίζιανα –Αλεποχώρι – Παλαιοχώρι – Σιστρούνι – Ρωμανός – Μπεστιά – Ζωτικό – Καταμάχη – Παρδαλίτσα – Αρτοπούλα.\nΤετάρτη (07-09-2016) και ώρες από 18.00 έως 01.00 ΔΡΟΜΟΛΟΓΙΟ: Ελάτη – Δίλοφο – Κουκούλι – Καπέσοβο – Τσεπέλοβο – Σκαμνέλι – Ηλιοχώρι – Βρυσοχώρι.\nΠέμπτη (08-09-2016) και ώρες από 08.00 έως 15.00 ΔΡΟΜΟΛΟΓΙΟ: Νεγάδες – Φραγκάδες – Λεπτοκαρυά – Δόλιανη – Καστανώνας – Μακρίνο – Ελατοχώρι – Βοβούσα – Φλαμπουράρι – Γρεβενίτι – Τρίστενο – Μηλιωτάδες.\nΔευτέρα (05-09-2016) και ώρες από 18.00 έως 01.00 ΔΡΟΜΟΛΟΓΙΟ: Γεροπλάτανος – Ρουψιά – Άγιος Κοσμάς – Ωραιόκαστρο – Κάτω Μερόπη – Παλαιόπυργος – Μερόπη – Κακόλακκος – Δολό.\nΤρίτη (06-09-2016) και ώρες από 08.00 έως 15.00 ΔΡΟΜΟΛΟΓΙΟ: Ζάβροχο – Τεριάχι – Σταυροδρόμι – Μαυρόπουλο – Χρυσοδούλη – Αργυροχώρι – Ξηρόβαλτος – Ορεινό – Ποντικάτες – Πωγωνιανή – Σταυροσκιάδι – Δρυμάδες.\nΤετάρτη (07-09-2016) και ώρες από 08.00 έως 15.00 ΔΡΟΜΟΛΟΓΙΟ: Ελληνικό – Λάζαινα – Αετοράχη – Κωστήτσι – Φορτόσι – Πάτερο – Καλέντζι – Πηγάδια – Πλαίσια – Κορύτιανη.\nΠέμπτη (08-09-2016) και ώρες από 18.00 έως 01.00 ΔΡΟΜΟΛΟΓΙΟ: Κεράσοβο – Περιστέρι – Στρατινίστα – Ψηλόκαστρο – Διμόκορη – Λάβδανη – Κάτω Λάβδανη – Αγία Μαρίνα – Καστανή – Χαραυγή – Κτίσματα – Νεοχώρι.\nΠαρασκευή (09-09-2016) και ώρες από 18.00 έως 01.00 ΔΡΟΜΟΛΟΓΙΟ: Κέδρος – Πετροβούνι – Ποτιστικά – Παλαιοχώρι Συρράκου – Μιχαλίτσι – Βαπτιστή – Χουλιαράδες\nΔευτέρα (05-09-2016) και ώρες από 08.00 έως 15.00 ΔΡΟΜΟΛΟΓΙΟ: Φοινίκι – Δάφνη – Άνω Ξέχωρο – Ριζό (Αράχωβα) – Κοκκινολιθάρι – Νεροχώρι – Κεραμίτσα- Αχουρία Κεραμίτσας-Μαλούνι- Αχούρια Μαλουνίου.\nΤρίτη (06-09-2016) και ώρες από 18.00 έως 01.00 ΔΡΟΜΟΛΟΓΙΟ: Φανερωμένη – Γηρομέρι – Μαυρονέρι – Κάτω Ξέχωρο – Κερασοχώρι – Παλαμπάς – Άγιος Νικόλαος – Άγιοι Πάντες – Κρυονέρι – Αμπελώνας.\nΤετάρτη (07-09-2016) και ώρες από 08.00 έως 15.00 ΔΡΟΜΟΛΟΓΙΟ: Τσαμαντάς – Βαβούρι – Λιάς – Λίστα – Κουρεμάδι – Κεφαλοχώρι – Μηλέα – Γαρδίκι Φιλιατών – Αναβρυτός.\nΠαρασκευή (09-09-2016) και ώρες από 00 έως 15.00


Οδυσσέας Μουρ – Η χώρα των πάγων – Βιβλία\nΟδυσσέας Μουρ – Η χώρα των πάγων\nΤίτλος: Οδυσσέας Μουρ – Η χώρα των πάγων\nΟι ήρωες του Οδυσσέα Μουρ σε νέες περιπέτειες.\nΤο δέκατο βιβλίο της εποποιίας του Οδυσσέα Μουρ.\nΜέχρι στιγμής έχουν κυκλοφορήσει στην ελληνική αγορά 9 βιβλία της σειράς με μεγάλη επιτυχία, έχοντας αποκτήσει πολλούς φανατικούς θαυμαστές. Οι αναγνώστες περιμένουν με αγωνία τη συνέχιση και ολοκλήρωσή των περιπετειών του Οδυσσέα Μουρ.\nΟ Pierdomenico Baccalario είναι ένας από τους πιο έμπειρους και βραβευμένους συγγραφείς παιδικών-εφηβικών βιβλίων στην Ιταλία.\nΔεν είναι τυχαίο ότι η σειρά των βιβλίων έχει μεταφραστεί σε 24 γλώσσες και έχει πουλήσει πάνω από 2 εκατομμύρια αντίτυπα παγκοσμίως. Αμερική, Αγγλία, Ισπανία, Γαλλία, Ολλανδία, Κορέα, Ρωσία, Τουρκία, όλες έχουν παρασυρθεί στα θρυλικά ταξίδια των ηρώων.\nΟ Pierdomenico Baccalario γεννήθηκε το 1974 και ξεκίνησε να γράφει διηγήματα στο Λύκειο, την ώρα των μαθηματικών. Έδινε τις ιστορίες στους συμμαθητές του και εκείνοι άρχισαν να τις μοιράζονται με τις υπόλοιπες τάξεις. Αργότερα, έγραψε το πρώτο του μυθιστόρημα σε δεκαπέντε ημέρες και το υπόβαλε σε διαγωνισμό, τον οποίο κέρδισε. Είχε γράψει χρησιμοποιώντας το όνομα ενός γείτονά του επειδή ήταν ντροπαλός και μόλις 23 ετών, και έτσι οι κριτές πείστηκαν ότι το βιβλίο είχε γραφτεί από έναν γηραίο και οξυδερκή φιλόσοφο! Ο Baccalario ζει σήμερα στο Μιλάνο.\nΑνεξαρτησία → ← Ο λόφος με τα αγριολούλουδα